ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਫਿਲਮਸ ਡਿਵਿਜ਼ਨ ਦੁਆਰਾ ਵਿਸ਼ਵ ਵਾਤਾਵਰਣ ਦਿਵਸ ਦੇ ਅਵਸਰ ‘ਤੇ ਉਮੀਦ ਦਾ ਨਖਲਿਸਤਾਨ  ਨਾਮਕ ਇੱਕ ਔਨਲਾਈਨ ਫਿਲਮ ਫੈਸਟੀਵਲ ਪੇਸ਼ ਕੀਤਾ ਜਾ ਰਿਹਾ ਹੈ
ਵਿਸ਼ਵ ਵਾਤਾਵਰਣ ਦਿਵਸ 5 ਜੂਨ, 2021 ਨੂੰ ਦੁਨੀਆ ਭਰ ਵਿੱਚ "ਈਕੋਸਿਸਟਮ / ਕੁਦਰਤ ਸੰਭਾਲ਼" ਦੇ ਥੀਮ ਨਾਲ ਮਨਾਇਆ ਜਾ ਰਿਹਾ ਹੈ। ਇਸ ਦਾ ਉਦੇਸ਼ ਹਰ ਮਹਾਦੀਪ ਅਤੇ ਹਰ ਸਮੁੰਦਰ ਵਿੱਚ ਵਾਤਾਵਰਣ ਪ੍ਰਣਾਲੀ ਦੇ ਨਿਘਾਰ ਨੂੰ ਰੋਕਣਾ, ਠਲ੍ਹ ਪਾਉਣਾ ਅਤੇ ਉਲਟਾਉਣਾ ਹੈ। ਪੁਨਰਕਲਪਨਾ, ਪੁਨਰਸਿਰਜਣਾ, ਪੁਨਰਸਥਾਪਨ - ਇਸ ਸਾਲ ਦੇ ਜਸ਼ਨਾਂ ਲਈ ਪ੍ਰਮੁੱਖ ਸ਼ਬਦ ਹਨ। ਇਸੇ ਭਾਵਨਾ ਨਾਲ ਯੋਗਦਾਨ ਪਾਉਂਦਿਆਂ, ਇਸ ਮਹੱਤਵਪੂਰਨ ਅਵਸਰ ਨੂੰ ਪ੍ਰਦਰਸ਼ਿਤ ਕਰਨ ਲਈ ਫਿਲਮਸ ਡਿਵਿਜ਼ਨ ਦੁਆਰਾ 5 ਅਤੇ 6 ਜੂਨ, 2021 ਨੂੰ ਵਾਤਾਵਰਣ 'ਤੇ ਔਨਲਾਈਨ ਫਿਲਮ ਫੈਸਟੀਵਲ ਉਮੀਦ ਦਾ ਨਖਲਿਸਤਾਨ  ਪੇਸ਼ ਕੀਤਾ ਜਾ ਰਿਹਾ ਹੈ।
ਦੋ ਦਿਨਾਂ ਦੇ ਫੈਸਟੀਵਲ ਵਿੱਚ ਅਜਿਹੀਆਂ ਫਿਲਮਾਂ ਸ਼ਾਮਲ ਹੋਣਗੀਆਂ ਜੋ ਵਾਤਾਵਰਣ ਨੂੰ ਮੁੜ ਸੁਰਜੀਤ ਕਰਨ ਅਤੇ ਮਨੁੱਖ ਅਤੇ ਕੁਦਰਤ ਦੇ ਅਟੁੱਟ ਰਿਸ਼ਤੇ ਨੂੰ ਬਹਾਲ ਕਰਨ ਦੇ ਵਿਭਿੰਨ ਤਰੀਕਿਆਂ ਦੇ ਸੁਝਾਅ ਦੇ ਕੇ ਕੁਦਰਤ ਦੀ ਸਹਿ-ਮੌਜੂਦਗੀ ਦੀ ਪੁਨਰਕਲਪਨਾ ਕਰਨ ਦਾ ਪ੍ਰਬਲ ਸੰਦੇਸ਼ ਦਿੰਦੀਆਂ ਹਨ। ਇਨ੍ਹਾਂ ਫਿਲਮਾਂ ਦੀ ਸਟ੍ਰੀਮਿੰਗ ਫਿਲਮਸ ਡਿਵਿਜ਼ਨ ਦੀ ਵੈੱਬਸਾਈਟ ਅਤੇ ਯੂ-ਟਿਊਬ ਚੈਨਲ 'ਤੇ ਕੀਤੀ ਜਾਏਗੀ।
ਵਿਸ਼ੇਸ਼ ‘ਗ੍ਰੀਨ ਪੈਕੇਜ’ ਦੀਆਂ ਫਿਲਮਾਂ ਹਨ:- ਦ ਜੰਗਲ ਮੈਨ ਲੋਈਯਾ , ਇੱਕ ਫਿਲਮ ਜੋ ਮਣੀਪੁਰ ਦੇ ਛੋਟੇ ਪਹਾੜੀ ਖੇਤਰ ਦੇ ਕੁਦਰਤ ਪ੍ਰੇਮੀ ਲੋਈਯਾ ਨਗਾਂਬਾ ਦੀ ਕਹਾਣੀ ਨੂੰ ਉਜਾਗਰ ਕਰਦੀ ਹੈ। ਛੇ ਸਾਲਾਂ ਤੱਕ, ਲੋਈਯਾ ਪਹਾੜੀ ‘ਤੇ ਇਕੱਲੇ ਰਹੇ ਅਤੇ ਤਕਰੀਬਨ ਸ਼ੁਰੂ ਤੋਂ ਹੀ ਅਰੰਭ ਕਰ ਕੇ ਸੰਘਣੇ ਜੰਗਲ ਦਾ ਨਿਰਮਾਣ ਕੀਤਾ ਅਤੇ ਸਥਾਨਕ ਭਾਈਚਾਰਿਆਂ ਲਈ ਹਰੀ-ਭਰੀ ਜਗ੍ਹਾ ਤਿਆਰ ਕੀਤੀ। ਇਹ ਕੁਦਰਤ ਨਾਲ ਮਨੁੱਖ ਦੇ ਸਬੰਧਾਂ ਦੀ ਮੁੜ ਰਚਨਾ ਕਰਨ ਅਤੇ ਸ਼ਾਂਤਮਈ ਸਹਿ-ਹੋਂਦ ਦਾ ਸੱਭਿਆਚਾਰ ਬਣਾਉਣ ਦੀ ਇੱਕ ਕਹਾਣੀ ਹੈ। ਲਿਵਿੰਗ ਦ ਨੈਚੁਰਲ ਵੇਅ , ਬ੍ਰਹਮਪੁੱਤਰ ਦੇ ਇੱਕ ਛੋਟੇ ਟਾਪੂ 'ਤੇ ਰਹਿਣ ਵਾਲੇ ਮੀਸ਼ਿੰਗ ਕਬੀਲਿਆਂ ਦੇ ਜੀਵਨ, ਜਿਸ ਵਿੱਚ ਕਿਵੇਂ ਬਦਲ ਰਹੇ ਮਾਹੌਲ ਅਤੇ ਵਾਤਾਵਰਣ ਨੇ ਉਨ੍ਹਾਂ ਦੇ ਰਵਾਇਤੀ ਜੀਵਨ ਢੰਗ ਨੂੰ ਢਾਹ ਲਾਈ ਅਤੇ ਚੁਣੌਤੀ ਪੇਸ਼ ਕੀਤੀ ਹੈ, ਬਾਰੇ ਇੱਕ ਕਹਾਣੀ ਹੈ। ਸਾਲੂਮਰਾਦਾ ਥਿੱਮਕਾ-ਦ ਗ੍ਰੀਨ ਕਰੂਸੇਡਰ  ਜਿਸ ਵਿੱਚ ਕਰਨਾਟਕ ਦੇ ਇੱਕ ਸਵੈ-ਸਿਖਿਅਤ ਵਾਤਾਵਰਣ ਪ੍ਰੇਮੀ ਦੇ ਕਿਰਦਾਰ ਨੂੰ ਦਰਸਾਇਆ ਗਿਆ ਹੈ, ਜਿਸ ਦੀ ਕੋਈ ਰਸਮੀ ਸਿੱਖਿਆ ਨਹੀਂ ਹੈ। ਸਾਲੂਮਰਾਦਾ ਥਿਮਕਾ ਨੂੰ ਦੁਨੀਆ ਭਰ ਦੇ ਵਾਤਾਵਰਣ ਪ੍ਰੇਮੀਆਂ ਲਈ ਰੋਲ ਮਾਡਲ ਮੰਨਿਆ ਜਾਂਦਾ ਹੈ, ਜਿਸ ਨੇ ਸੜਕਾਂ ਕਿਨਾਰੇ ਸੈਂਕੜੇ ਦਰੱਖਤ ਲਗਾਏ ਹਨ। ਕਲਾਈਮੇਟ ਚੇਂਜ , ਗਲੋਬਲ ਵਾਰਮਿੰਗ ਅਤੇ ਮੌਸਮ ਵਿੱਚ ਤਬਦੀਲੀ ਦੇ ਖਤਰਿਆਂ ਬਾਰੇ ਫਿਲਮ ਹੈ। ਮਾਈ ਸਨ ਨੀਓ , ਇੱਕ ਫਿਲਮ ਜੋ ਸਹਿਜਤਾ ਨਾਲ ਪੇਸ਼ ਕਰਦੀ ਹੈ ਕਿ ਕਿਵੇਂ ਇੱਕ ਪੰਜ ਸਾਲਾਂ ਦਾ ਲੜਕਾ ਕੁਦਰਤੀ ਵਾਤਾਵਰਣ ਦੇ ਵਿਚਕਾਰ ਵੱਡਾ ਹੁੰਦਾ ਹੈ, ਸਾਰੇ ਜੀਵਾਂ ਨੂੰ ਪਿਆਰ ਕਰਦਾ ਹੈ ਅਤੇ ਦੂਜਿਆਂ ਲਈ ਮਿਸਾਲ ਕਾਇਮ ਕਰਦਾ ਹੈ, ਅਤੇ ਪਲਾਸਟਿਕ ਵਰਲਡ , ਇੱਕ ਐਨੀਮੇਸ਼ਨ ਫਿਲਮ ਹੈ, ਜੋ ਭਵਿੱਖ ਦੇ ਪਲਾਸਟਿਕ ਦੇ ਕੂੜੇ ਵਿੱਚ ਢੱਕੇ ਹੋਏ ਵਿਸ਼ਾਲ ਅਤੇ ਸੁੱਕੇ ਮਨਹੂਸ ਲੈਂਡਸਕੇਪ ਨੂੰ ਦਰਸਾਉਂਦੀ ਹੈ, ਅਤੇ ਮਨੁੱਖੀ ਜੀਵਨ ਅਤੇ ਵਾਤਾਵਰਣ ‘ਤੇ ਪਲਾਸਟਿਕ ਦੇ ਖਤਰਨਾਕ ਪ੍ਰਭਾਵਾਂ ਵਿਰੁੱਧ ਚੇਤਾਵਨੀ ਦਿੰਦੀ ਹੈ।
5 ਅਤੇ 6 ਜੂਨ, 2021 ਨੂੰ ਦਿਨ ਭਰ ਇਹ ਫਿਲਮ ਫੈਸਟੀਵਲ www.filmsdivision.org/ ‘ਤੇ, ਅਤੇ “ਡਾਕੂਮੈਂਟਰੀ ਆਵ੍ ਦ ਵੀਕ” https://www.youtube.com/user/FilmsDivision ‘ਤੇ ਪ੍ਰਦਰਸ਼ਿਤ ਕੀਤਾ ਜਾ ਰਿਹਾ ਹੈ।
ਆਯੂਸ਼
ਐੱਮਡੀਐੱਨਆਈਵਾਈ ਭਾਰਤ ਵਿੱਚ ਹਾਰਵਰਡ ਜਿਹੀ ਯੋਗ ਯੂਨੀਵਰਸਿਟੀ ਬਣਨ ਜਾ ਰਹੀ ਹੈ: ਸ਼੍ਰੀ ਸਰਬਾਨੰਦ ਸੋਨੋਵਾਲ
ਆਯੁਸ਼ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਐੱਮਡੀਐੱਨਆਈਵਾਈ ਦਾ ਦੌਰਾ ਕੀਤਾ
ਆਯੁਸ਼ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਸੋਮਵਾਰ ਨੂੰ ਕਿਹਾ ਕਿ ਮੋਰਾਰਜੀ ਦੇਸਾਈ ਨੈਸ਼ਨਲ ਇੰਸਟੀਚਿਟ ਆਫ਼ ਯੋਗਾ  ਅਮਰੀਕਾ ਦੀ ਹਾਰਵਰਡ ਯੂਨੀਵਰਸਿਟੀ ਦੇ ਬਰਾਬਰ ਯੋਗ ਦੇ ਖੇਤਰ ਵਿੱਚ ਵਿਸ਼ਵ ਦੀ ਸਰਬੋਤਮ ਵਿੱਦਿਅਕ ਸੰਸਥਾ ਬਣਨ ਦੀ ਸਮਰੱਥਾ ਰੱਖਦੀ ਹੈ। ਉਹ ਆਯੁਸ਼ ਮੰਤਰੀ ਵਜੋਂ ਕਾਰਜਭਾਰ ਸੰਭਾਲਣ ਤੋਂ ਬਾਅਦ ਸੰਸਥਾ ਦੇ ਆਪਣੇ ਪਹਿਲੇ ਦੌਰੇ 'ਤੇ ਐੱਮਡੀਐੱਨਆਈਵਾਈ ਦੇ ਵਿਦਿਆਰਥੀਆਂ ਅਤੇ ਫੈਕਲਟੀ ਨੂੰ ਸੰਬੋਧਿਤ ਕਰ ਰਹੇ ਸਨ।
“ਐੱਮਡੀਐੱਨਆਈਵਾਈ ਪੂਰੀ ਦੁਨੀਆ ਦੇ ਵਿਦਿਆਰਥੀਆਂ ਲਈ ਨੰਬਰ ਇੱਕ ਸੰਸਥਾ ਬਣ ਸਕਦੀ ਹੈ। ਸਾਨੂੰ ਇਸਦੇ ਲਈ ਵਿਸ਼ਵਵਿਆਪੀ ਯਤਨ ਕਰਨ ਦੀ ਲੋੜ ਹੈ। ਉਨ੍ਹਾਂ ਕਿਹਾ ਕਿ ਜੇ ਅਮਰੀਕਾ ਹਾਰਵਰਡ ਵਰਗੀ ਸੰਸਥਾ ਸਥਾਪਤ ਕਰ ਸਕਦਾ ਹੈ, ਤਾਂ ਅਸੀਂ ਕਿਉਂ ਨਹੀਂ ਕਰ ਸਕਦੇ ?” ਸ੍ਰੀ ਸੋਨੋਵਾਲ ਨੇ ਕਿਹਾ ਕਿ ਇਹ ਯੋਗ ਵਿੱਚ ਸਿੱਖਿਆ ਅਤੇ ਖੋਜ ਲਈ ਦੁਨੀਆ ਭਰ ਦੇ ਹਜ਼ਾਰਾਂ ਵਿਦਿਆਰਥੀਆਂ ਲਈ ਭਾਰਤ ਆਉਣ ਦੇ ਰਾਹ ਖੋਲ੍ਹ ਸਕਦਾ ਹੈ।
ਮੰਤਰੀ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਸੁਪਨੇ ਨੂੰ ਪੂਰਾ ਕਰਨ ਲਈ ਇੱਕ ਵਿਸ਼ਵਵਿਆਪੀ ਪਹੁੰਚ ਦੀ ਲੋੜ ‘ਤੇ ਜ਼ੋਰ ਦਿੱਤਾ । “ਲੋਕ ਸੁੰਦਰ ਅਤੇ ਸਿਹਤਮੰਦ ਸਰੀਰ ਦੀ ਭਾਲ ਵਿੱਚ ਭਾਰਤ ਦੇ ਦਰਵਾਜ਼ੇ ਤੇ ਖੜ੍ਹੇ ਹਨ। ਵਰਤਮਾਨ ਵਿੱਚ, ਐੱਮਡੀਐੱਨਆਈਵਾਈ ਕੋਲ ਯੋਗ ਸਿੱਖਿਆ, ਸਿਖਲਾਈ, ਦਵਾਈ ਅਤੇ ਖੋਜ ਸਮੇਤ ਸਾਰੇ ਕੰਮ ਹਨ। ਯੂਨੀਵਰਸਿਟੀ ਦੇ ਉਨ੍ਹਾਂ ਵਿਦਿਆਰਥੀਆਂ ਲਈ ਹੋਸਟਲ ਦਾ ਪ੍ਰਬੰਧ ਹੋਣਾ ਚਾਹੀਦਾ ਹੈ, ਜੋ ਦੇਸ਼ ਦੇ ਵੱਖ -ਵੱਖ ਹਿੱਸਿਆਂ ਤੋਂ ਆਉਂਦੇ ਹਨ। ਸ਼੍ਰੀ ਸੋਨੋਵਾਲ ਨੇ ਕਿਹਾ ਕਿ ਐੱਮਡੀਐੱਨਆਈਵਾਈ ਵਿਖੇ ਸ਼ਾਨਦਾਰ ਹੋਸਟਲ ਸੁਵਿਧਾ ਸੰਸਥਾ ਨੂੰ ਮੁੱਲਵਾਨ ਬਣਾਏਗੀ।
ਆਯੁਸ਼ ਮੰਤਰੀ ਨੇ ਸੰਸਥਾ ਦੀਆਂ ਸਾਰੀਆਂ ਕਲਾਸਾਂ ਦਾ ਦੌਰਾ ਕੀਤਾ ਅਤੇ ਵਿਦਿਆਰਥੀਆਂ ਨਾਲ ਗੱਲਬਾਤ ਕੀਤੀ। ਵਿਦਿਆਰਥੀਆਂ ਨਾਲ ਗੱਲਬਾਤ ਕਰਦਿਆਂ ਆਯੁਸ਼ ਮੰਤਰੀ ਨੇ ਕਿਹਾ ਕਿ ਉਹ ਹਰ ਰੋਜ਼ ਸਵੇਰੇ ਲਗਭਗ 30 ਮਿੰਟ ਲਈ ਯੋਗ ਕਰਦੇ ਹਨ। ਸ਼੍ਰੀ ਸੋਨੋਵਾਲ ਨੇ ਲਾਇਬ੍ਰੇਰੀ, ਮੈਡੀਟੇਸ਼ਨ ਸੈਂਟਰ ਅਤੇ ਐੱਮਡੀਐੱਨਆਈਵਾਈ ਕੈਂਪਸ ਦਾ ਵੀ ਦੌਰਾ ਕੀਤਾ। ਉਨ੍ਹਾਂ ਨੇ ਵਿਦਿਆਰਥੀਆਂ ਦੀਆਂ ਪੇਸ਼ਕਾਰੀਆਂ ਵੀ ਦੇਖੀਆਂ।
ਐੱਮਡੀਐੱਨਆਈਵਾਈ ਦੇ ਡਾਇਰੈਕਟਰ ਡਾ: ਈਸ਼ਵਰ ਵੀ ਬਸਵਰਦੀ ਨੇ ਕਿਹਾ ਕਿ ਐੱਮਡੀਐੱਨਆਈਵਾਈ ਨੇ ਪਿਛਲੇ ਕੁਝ ਸਾਲਾਂ ਵਿੱਚ ਹੁਣ ਤੱਕ 18,000 ਨੀਮ ਫੌਜੀਆਂ ਨੂੰ ਯੋਗ ਸਿਖਲਾਈ ਦਿੱਤੀ ਹੈ। ਉਨ੍ਹਾਂ ਕਿਹਾ ਕਿ ਤਿਹਾੜ ਜੇਲ੍ਹ ਦੇ ਬੰਦੀਆਂ ਅਤੇ ਕੈਦੀਆਂ ਨੂੰ ਯੋਗ ਕਰਵਾਉਣ ਦੀ ਕੋਸ਼ਿਸ਼ ਕੀਤੀ ਗਈ ਹੈ। ਉਨ੍ਹਾਂ ਕਿਹਾ, “ਯੋਗ ਪ੍ਰਣਾਲੀ ਸਾਡੀ ਜ਼ਿੰਦਗੀ ਨੂੰ ਨਵੇਂ ਮੁਕਾਮ ਦਿੰਦੀ ਹੈ ਅਤੇ ਇਸਨੂੰ ਆਪਣੀ ਰੋਜ਼ਾਨਾ ਦੀ ਰੁਟੀਨ ਵਿੱਚ ਸ਼ਾਮਲ ਕੀਤਾ ਜਾਣਾ ਚਾਹੀਦਾ ਹੈ।
ਖੇਤੀਬਾੜੀ ਮੰਤਰਾਲਾ
ਦੇਸੀ ਚੌਲਾਂ ਨੂੰ ਉਤਸ਼ਾਹਤ ਕਰਨ ਲਈ ਯੋਜਨਾ
ਦੇਸੀ ਕਿਸਮਾਂ ਦੇ ਚੌਲਾਂ ਨੂੰ ਆਈਸੀਏਆਰ ਦੇ ਵੱਖ-ਵੱਖ ਸੁਧਾਰ ਪ੍ਰੋਗਰਾਮਾਂ ਰਾਹੀਂ ਉਤਸ਼ਾਹਤ ਕੀਤਾ ਜਾ ਰਿਹਾ ਹੈ। ਪਿਛਲੇ ਕੁਝ ਸਾਲਾਂ ਦੌਰਾਨ, ਝੋਨੇ ਦੀਆਂ 574 ਦੇਸੀ ਕਿਸਮਾਂ ਦਾ 10,000 ਤੋਂ ਵੱਧ ਕਿਸਾਨਾਂ ਦੇ ਖੇਤਾਂ ਵਿੱਚ ਪ੍ਰਸਾਰ ਅਤੇ ਪ੍ਰੀਖਣ ਕੀਤਾ ਗਿਆ ਹੈ, ਜਿਸ ਵਿੱਚ ਰਾਜ ਦੀਆਂ ਖੇਤੀਬਾੜੀ ਯੂਨੀਵਰਸਿਟੀਆਂ, ਕ੍ਰਿਸ਼ੀ ਵਿਗਿਆਨ ਕੇਂਦਰਾਂ ਅਤੇ ਗੈਰ-ਸਰਕਾਰੀ ਸੰਗਠਨ ਸ਼ਾਮਲ ਹਨ, ਜਿਸ ਦਾ ਵਿਸ਼ਾ “ਵਾਤਾਵਰਣ ਪ੍ਰਣਾਲੀ ਦੀਆਂ ਸੇਵਾਵਾਂ ਨੂੰ ਯਕੀਨੀ ਬਣਾਉਣ ਅਤੇ ਸੰਵੇਦਨਸ਼ੀਲਤਾ ਨੂੰ ਘਟਾਉਣ ਲਈ ਖੇਤੀਬਾੜੀ ਜੈਵ ਵਿਭਿੰਨਤਾ ਦੀ ਸੰਭਾਲ ਅਤੇ ਖੇਤੀਬਾੜੀ ਸੈਕਟਰ ਦੀ ਵਰਤੋਂ ਨੂੰ ਮੁੱਖ ਧਾਰਾ ਵਿੱਚ ਲਿਆਉਣਾ" ਹੈ। ਕਿਸਾਨਾਂ ਨੂੰ ਭਾਗੀਦਾਰੀ ਪਹੁੰਚ ਰਾਹੀਂ ਰਵਾਇਤੀ / ਦੇਸੀ ਕਿਸਮਾਂ ਦੀ ਸੰਭਾਲ, ਸੁਧਾਰ ਅਤੇ ਵਰਤੋਂ ਬਾਰੇ ਸਿਖਲਾਈ ਦਿੱਤੀ ਜਾਂਦੀ ਹੈ। ਇਸ ਤੋਂ ਇਲਾਵਾ, ਇਨ੍ਹਾਂ ਸਵਦੇਸ਼ੀ ਕਿਸਮਾਂ ਦੇ ਬੀਜਾਂ ਤੱਕ ਪਹੁੰਚ ਲਈ, ਕਮਿਊਨਿਟੀ ਬੀਜ ਬੈਂਕ ਸਥਾਪਤ ਕੀਤੇ ਗਏ ਹਨ, ਜੋ ਦੇਸ਼ ਦੇ ਦੂਰ-ਦੁਰਾਡੇ ਅਤੇ ਕਬਾਇਲੀ ਖੇਤਰਾਂ ਵਿੱਚ ਕਮਿਊਨਿਟੀ ਪੱਧਰ 'ਤੇ ਕੇਵੀਕੇ ਅਤੇ ਸਵੈ-ਸਹਾਇਤਾ ਸਮੂਹਾਂ ਨੂੰ ਸ਼ਾਮਲ ਕਰਦੇ ਹਨ। ਕੁੱਲ 26 ਕਮਿਊਨਿਟੀ ਬੀਜ ਬੈਂਕਾਂ ਵਲੋਂ > 4000 ਖੇਤਾਂ ਅਤੇ ਕਿਸਾਨਾਂ ਦੀਆਂ ਕਿਸਮਾਂ ਦੀ ਸਾਂਭ ਸੰਭਾਲ ਸਮੇਤ ਵੱਖ-ਵੱਖ ਖਾਣ ਵਾਲੀਆਂ ਫਸਲਾਂ ਦੀਆਂ ਕਿਸਮਾਂ ਸਮੇਤ ਚੌਲਾਂ ਨੂੰ ਮਜ਼ਬੂਤ ਅਤੇ ਸਥਾਪਤ ਕੀਤਾ ਗਿਆ ਹੈ।
ਦੇਸੀ ਚੌਲਾਂ ਦੀਆਂ ਕਿਸਮਾਂ ਦੀ ਸਾਂਭ ਸੰਭਾਲ ਅਤੇ ਇਸ ਨੂੰ ਉਤਸ਼ਾਹਤ ਕਰਨ ਵਾਲੀਆਂ ਕਮਿਊਨਿਟੀਆਂ ਅਤੇ ਕਿਸਾਨੀ ਨੂੰ ਪ੍ਰੋਟੈਕਸ਼ਨ ਆਫ਼ ਪਲਾਂਟ ਵੈਰਾਇਟੀਆਂ ਐਂਡ ਫਾਰਮਰਜ਼ ਰਾਈਟਸ ਅਥਾਰਟੀ  ਦੁਆਰਾ ਜੀਨੋਮ ਰਾਖਾ ਪੁਰਸਕਾਰ ਨਾਲ ਸਨਮਾਨਤ ਕੀਤਾ ਗਿਆ ਹੈ ਅਤੇ ਹੇਠ ਦਿੱਤੇ ਪੁਰਸਕਾਰ 2009-10 ਤੋਂ ਦਿੱਤੇ ਜਾ ਚੁੱਕੇ ਹਨ:
a. ਪੌਦਾ ਰਾਖਾ ਕਮਿਊਨਿਟੀ ਪੁਰਸਕਾਰ : 13
b. ਪੌਦਾ ਜੀਨੋਮ ਰਾਖਾ ਕਿਸਾਨ ਇਨਾਮ : 12
c. ਪੌਦਾ ਜੀਨੋਮ ਰਾਖਾ ਕਿਸਾਨੀ ਪਛਾਣ : 19
ਪੰਜ ਚੌਲ ਕਿਸਮਾਂ ਜਿਵੇਂ ਕਿ ਲਲਾਟ ਅਤੇ ਸੁਧਰਿਆ ਲਲਾਟ ਘੱਟ ਜੀਆਈ ਅਤੇ ਸਵਰਨ, ਸੰਭਾ ਮਾਹਸੂਰੀ ਅਤੇ ਸ਼ਕਤੀਮਾਨ  ਨੂੰ ਦਰਮਿਆਨੇ ਜੀਆਈ ਵਜੋਂ ਪਛਾਣਿਆ ਗਿਆ ਹੈ, ਇਹ ਸਾਰੀਆਂ ਕਿਸਮਾਂ ਬੀਜ ਦੀ ਲੜੀ ਵਿੱਚ ਹਨ ਅਤੇ ਕਿਸਾਨਾਂ ਵਲੋਂ ਕਾਸ਼ਤ ਅਧੀਨ ਹਨ।
ਦੇਸੀ ਚੌਲ ਦੀਆਂ ਕਿਸਮਾਂ / ਜਰਮਪਲਾਜ਼ਮ ਦੇ ਵੇਰਵੇ ਆਈਸੀਏਆਰ-ਐੱਨਬੀਪੀਜੀਆਰ, ਨਵੀਂ ਦਿੱਲੀ ਕੋਲ ਉਪਲਬਧ ਹਨ। ਆਈਸੀਏਆਰ-ਐੱਨਬੀਪੀਜੀਆਰ, ਨਵੀਂ ਦਿੱਲੀ ਵਿਖੇ ਕੁੱਲ 45,107 ਦੇਸੀ ਕਿਸਮਾਂ / ਝੋਨੇ ਦੀਆਂ ਖ਼ੇਤਰੀ ਨਸਲਾਂ ਕੌਮੀ ਜੀਨ ਬੈਂਕ ਵਿੱਚ ਸੁਰੱਖਿਅਤ ਹਨ। ਇਸ ਤੋਂ ਇਲਾਵਾ, 1645 ਕਿਸਮਾਂ ਪੀਪੀਵੀ ਅਤੇ ਐੱਫਆਰਏ ਨਾਲ ਰਜਿਸਟਰ ਹਨ।
ਇਹ ਜਾਣਕਾਰੀ ਕੇਂਦਰੀ ਖੇਤੀਬਾੜੀ ਤੇ ਕਿਸਾਨ ਭਲਾਈ ਮੰਤਰੀ ਸ੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਆਸ਼ਾੜ੍ਹੀ ਬੀਜ , ਕੱਛੀ  ਨਵੇਂ ਵਰ੍ਹੇ ਦੇ ਅਵਸਰ ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਆਸ਼ਾੜ੍ਹੀ ਬੀਜ, ਕੱਛੀ ਨਵੇਂ ਵਰ੍ਹੇ ਦੇ ਵਿਸ਼ੇਸ਼ ਅਵਸਰ ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, "ਆਸ਼ਾੜ੍ਹੀ ਬੀਜ ਦੇ ਵਿਸ਼ੇਸ਼ ਅਵਸਰ ‘ਤੇ ਕੱਛੀ ਸਮੁਦਾਇ ਨੂੰ ਸ਼ੁਭਕਾਮਨਾਵਾਂ। ਇਹ ਸਮੁਦਾਇ ਆਪਣੇ ਮਹਾਨ ਸੱਭਿਆਚਾਰ ਅਤੇ ਬਹਾਦਰੀ ਲਈ ਜਾਣਿਆ ਜਾਂਦਾ ਹੈ। ਮੈਂ ਆਉਣ ਵਾਲੇ ਵਰ੍ਹੇ ਵਿੱਚ ਸਮੁਦਾਇ ਦੀ ਖੁਸ਼ਹਾਲੀ ਅਤੇ ਚੰਗੀ ਸਿਹਤ ਲਈ ਪ੍ਰਾਰਥਨਾ ਕਰਦਾ ਹਾਂ।"
https://twitter.com/narendramodi/status/1275266471287853056
ਰਾਸ਼ਟਰਪਤੀ ਸਕੱਤਰੇਤ
ਇੰਡੀਅਨ ਕਾਰਪੋਰੇਟ ਲਾਅ ਸਰਵਿਸ ਦੇ ਪ੍ਰੋਬੇਸ਼ਨਰਸ ਨੇ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ
ਇੰਡੀਅਨ ਕਾਰਪੋਰੇਟ ਲਾਅ ਸਰਵਿਸ  ਦੇ ਪ੍ਰੋਬੇਸ਼ਨਰਸ ਨੇ ਅੱਜ  ਨੂੰ ਰਾਸ਼ਟਰਪਤੀ ਭਵਨ ਵਿੱਚ ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨਾਲ ਮੁਲਾਕਾਤ ਕੀਤੀ। ਇੰਡੀਅਨ ਕਾਰਪੋਰੇਟ ਲਾਅ ਸਰਵਿਸ ਦੇ ਅਧਿਕਾਰੀਆਂ ਨੂੰ ਸੰਬੋਧਨ ਕਰਦੇ ਹੋਏ, ਰਾਸ਼ਟਰਪਤੀ ਨੇ ਕਿਹਾ ਕਿ ਉਹ ਕਾਰਪੋਰੇਟ ਵਰਲਡ ਦੇ ਰੈਗੂਲੇਟਰਸ ਦੇ ਰੂਪ ਵਿੱਚ ਕੰਮ ਕਰਦੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਉਹ ਭਾਰਤ ਵਿੱਚ ਕਾਰੋਬਾਰ ਅਤੇ ਉਦਯੋਗ ਦੇ ਵਾਧੇ ਅਤੇ ਵਿਕਾਸ ਦੇ ਸੂਤਰਧਾਰ ਭੀ ਹਨ। ਉਨ੍ਹਾਂ ਨੇ ਕਿਹਾ ਕਿ ਇਨ੍ਹਾਂ ਅਧਿਕਾਰੀਆਂ ਦਾ ਕੰਮ ਬੇਹੱਦ ਮਹੱਤਵਪੂਰਨ ਹੈ ਕਿਉਂਕਿ ਉਨ੍ਹਾਂ ਨੂੰ ਉਦਯੋਗ ਅਤੇ ਉੱਦਮਤਾ ਦੇ ਵਿਕਾਸ ਨੂੰ ਪ੍ਰੋਤਸਾਹਿਤ ਕਰਦੇ ਹੋਏ ਚੰਗਾ ਕਾਰਪੋਰੇਟ ਪ੍ਰਸ਼ਾਸਨ ਸੁਨਿਸ਼ਚਿਤ ਕਰਨਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਉਨ੍ਹਾਂ ਦੇ ਕਾਰਜਾਂ ਦਾ ਦੇਸ਼ ਦੇ ਉਦਯੋਗਿਕ ਅਤੇ ਸ਼ਾਸਨ ਈਕੋਸਿਸਟਮ ‘ਤੇ ਮਹੱਤਵਪੂਰਨ ਪ੍ਰਭਾਵ ਪਵੇਗਾ।
ਰਾਸ਼ਟਰਪਤੀ ਨੇ ਕਿਹਾ ਕਿ ਬਿਹਤਰ ਕਾਰਪੋਰੇਟ ਪ੍ਰਸ਼ਾਸਨ ਅੱਜ ਬਹੁਤ ਪ੍ਰਾਸੰਗਿਕ ਅਤੇ ਮਹੱਤਵਪੂਰਨ ਹੈ ਅਤੇ ਇਹ ਸੁਨਿਸ਼ਚਿਤ ਕਰਨਾ ਕਾਰਪੋਰੇਟ ਕਾਨੂੰਨ ਸੇਵਾ ਅਧਿਕਾਰੀਆਂ ਦਾ ਕਰਤੱਵ ਹੋਵੇਗਾ ਕਿ ਕੰਪਨੀਆਂ ਦਾ ਪ੍ਰਬੰਧਨ ਸ਼ੇਅਰਹੋਲਡਰਸ ਅਤੇ ਹੋਰ ਹਿਤਧਾਰਕਾਂ ਦੇ ਬਿਹਤਰੀਨ ਹਿਤਾਂ ਵਿੱਚ ਕੀਤਾ ਜਾਵੇ। ਉਨ੍ਹਾਂ ਨੇ ਕਿਹਾ ਕਿ ਕੁਸ਼ਲ ਸ਼ਾਸਨ ਮਾਡਲ ਦੇ ਜ਼ਰੀਏ, ਉਨ੍ਹਾਂ ਨੂੰ ਇਹ ਸੁਨਿਸ਼ਚਿਤ ਕਰਨਾ ਹੋਵੇਗਾ ਕਿ ਕਾਰਪੋਰੇਟ ਸੰਸਥਾਵਾਂ ਨੈਤਿਕ ਸੱਭਿਆਚਾਰ ਦਾ ਪਾਲਨ ਕਰਨ ਅਤੇ ਹਿਤਧਾਰਕਾਂ ਦੇ ਅਧਿਕਾਰਾਂ ਦਾ ਸਨਮਾਨ ਕਰਨ। ਉਨ੍ਹਾਂ ਨੇ ਕਿਹਾ ਕਿ ਦੇਸ਼ ਦੇ ਦੀਰਘਕਾਲੀ ਟਿਕਾਊ ਵਿਕਾਸ ਅਤੇ ਸਮਾਵੇਸ਼ੀ ਵਿਕਾਸ ਦੇ ਲਈ ਪ੍ਰਭਾਵੀ ਕਾਰਪੋਰੇਟ ਪ੍ਰਸ਼ਾਸਨ ਭੀ ਜ਼ਰੂਰੀ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਯੁਵਾ ਅਤੇ ਪ੍ਰਤਿਭਾਸ਼ਾਲੀ ਸਿਵਲ ਸੇਵਕਾਂ ਨੂੰ ਦੇਸ਼ ਦੇ ਨਾਗਰਿਕਾਂ ਦੇ ਪ੍ਰਤੀ ਜ਼ਿੰਮੇਦਾਰੀ ਦੀ ਭਾਵਨਾ ਦੇ ਨਾਲ ਕੰਮ ਕਰਨਾ ਚਾਹੀਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਉਨ੍ਹਾਂ ਨੂੰ ਦੇਸ਼ ਅਤੇ ਦੇਸ਼ਵਾਸੀਆਂ ਦੇ ਪ੍ਰਤੀ ਸੇਵਾ-ਭਾਵਨਾ ਭੀ ਅਪਣਾਉਣੀ ਚਾਹੀਦੀ ਹੈ। ਰਾਸ਼ਟਰਪਤੀ ਨੇ ਤਾਕੀਦ ਕੀਤੀ ਕਿ ਉਨ੍ਹਾਂ ਨੂੰ ਸਾਥੀ ਨਾਗਰਿਕਾਂ ਦੀ ਭਲਾਈ ਦੇ ਪ੍ਰਤੀ ਅਟੁੱਟ ਪ੍ਰਤੀਬੱਧਤਾ ਰੱਖਣੀ ਚਾਹੀਦੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਉਨ੍ਹਾਂ ਨੂੰ ਪਾਰਦਰਸ਼ਤਾ, ਨਿਰਪੱਖਤਾ ਅਤੇ ਜਵਾਬਦੇਹੀ ਦੇ ਸਿਧਾਂਤਾ ਨੂੰ ਕਾਇਮ ਰੱਖਣਾ ਚਾਹੀਦਾ ਹੈ।
ਰਾਸ਼ਟਰਪਤੀ ਦਾ ਭਾਸ਼ਣ ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ -
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਟੇਬਲ ਟੈਨਿਸ ਵਿੱਚ ਪੁਰਸ਼ਾਂ ਦੇ ਸਿੰਗਲ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ‘ਤੇ ਸ਼ਰਤ ਕਮਲ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬਰਮਿੰਘਮ ਵਿੱਚ ਆਯੋਜਿਤ ਰਾਸ਼ਟਰਮੰਡਲ ਖੇਡਾਂ 2022 ਵਿੱਚ ਟੇਬਲ ਟੈਨਿਸ ਵਿੱਚ ਪੁਰਸ਼ਾਂ ਦੇ ਸਿੰਗਲ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ‘ਤੇ ਸ਼ਰਤ ਕਮਲ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਸ਼ਰਤ ਕਮਲ  ਦਾ ਗੋਲਡ ਮੈਡਲ ਇਤਿਹਾਸ ਵਿੱਚ ਇੱਕ ਬੇਹੱਦ ਹੀ ਖਾਸ ਉਪਲਬਧੀ ਦੇ ਰੂਪ ਵਿੱਚ ਦਰਜ ਕੀਤਾ ਜਾਵੇਗਾ। ਉਨ੍ਹਾਂ ਨੇ ਅਸੀਮ ਧੀਰਜ, ਦ੍ਰਿੜ੍ਹ ਸੰਕਲਪ ਅਤੇ ਜੀਵਟ  ਦਾ ਪਰੀਚੈ ਦਿੱਤਾ ਹੈ। ਉਨ੍ਹਾਂ ਨੇ ਬਿਹਤਰੀਨ ਕੌਸ਼ਲ ਦਾ ਵੀ ਪ੍ਰਦਰਸ਼ਨ ਕੀਤਾ। ਇਹ ਮੈਡਲ ਭਾਰਤੀ ਟੇਬਲ ਟੈਨਿਸ ਦੇ ਲਈ ਬੇਹੱਦ ਹੀ ਉਤਸ਼ਾਹਵਰਧਕ ਹੈ। ਉਨ੍ਹਾਂ ਨੂੰ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ। #Cheer4India"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 29 ਫਰਵਰੀ, 2020 ਨੂੰ ਬੁੰਦੇਲਖੰਡ ਐਕਸਪ੍ਰੈੱਸਵੇ ਦਾ ਨੀਂਹ ਪੱਥਰ ਰੱਖਣਗੇ ਉਸੇ ਦਿਨ, ਦੇਸ਼ ਭਰ ਵਿੱਚ 10,000 ਕਿਸਾਨ ਉਤਪਾਦਕ ਸੰਗਠਨ  ਲਾਂਚ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 29 ਫਰਵਰੀ, 2020 ਨੂੰ ਚ੍ਰਿਤਕੂਟ ਵਿੱਚ ਬੁੰਦੇਲਖੰਡ ਐਕਸਪ੍ਰੈੱਸ ਵੇ ਦਾ ਨੀਂਹ ਪੱਥਰ ਰੱਖਣਗੇ।
ਐਕਸਪ੍ਰੈੱਸਵੇ, ਫਰਵਰੀ, 2018 ਵਿੱਚ ਭਾਰਤ ਸਰਕਾਰ ਦੁਆਰਾ ਐਲਾਨੇ, ਉੱਤਰ ਪ੍ਰਦੇਸ਼ ਰੱਖਿਆ ਉਦਯੋਗਿਕ ਗਲਿਆਰੇ ਦੀਆਂ ਨੋਡਾਂ ਦਾ ਪੂਰਕ ਹੋਵੇਗਾ।
ਉੱਤਰ ਪ੍ਰਦੇਸ਼ ਸਰਕਾਰ ਬੁੰਦੇਲਖੰਡ ਐਕਸਪ੍ਰੈੱਸਵੇ ਦਾ ਨਿਰਮਾਣ ਕਰ ਰਹੀ ਹੈ, ਜੋ ਚ੍ਰਿਤਕੂਟ, ਬਾਂਦਾ, ਹਮੀਰਪੁਰ ਅਤੇ ਜਾਲੌਨ ਜ਼ਿਲ੍ਹਿਆਂ ਵਿੱਚੋਂ ਦੀ ਗੁਜਰੇਗਾ । ਇਹ ਐਕਸਪ੍ਰੈੱਸਵੇ ਬੁੰਦੇਲਖੰਡ ਖੇਤਰ ਨੂੰ ਆਗਰਾ- ਲਖਨਊ ਐਕਸਪ੍ਰੈੱਸਵੇ ਅਤੇ ਯਮੁਨਾ ਐਕਸਪ੍ਰੈੱਸਵੇ ਰਾਹੀਂ ਰਾਸ਼ਟਰੀ ਰਾਜਧਾਨੀ ਦਿੱਲੀ ਨਾਲ ਜੋੜੇਗਾ। ਅਤੇ ਨਾਲ ਹੀ ਇਹ ਬੁੰਦੇਲਖੰਡ ਖੇਤਰ ਦੇ ਵਿਕਾਸ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਏਗਾ।
296 ਕਿਲੋਮੀਟਰ ਲੰਬੇ ਐਕਸਪ੍ਰੈੱਸਵੇ ਨਾਲ ਚ੍ਰਿਤਕੂਟ, ਬਾਂਦਾ, ਮਹੋਬਾ, ਹਮੀਰਪੁਰ, ਜਲੌਨ, ਓਰੈਈਆ ਅਤੇ ਇਟਾਵਾ ਜ਼ਿਲ੍ਹਿਆਂ ਨੂੰ ਲਾਭ ਮਿਲਣ ਦੀ ਉਮੀਦ ਹੈ।
ਭਾਰਤ ਨੂੰ ਭੂਮੀ ਪ੍ਰਣਾਲੀਆਂ , ਜਹਾਜ਼ਾਂ ਅਤੇ ਪਣਡੁੱਬੀਆਂ ਤੋਂ ਲੈ ਕੇ ਲੜਾਕੂ ਜਹਾਜ਼ਾਂ , ਹੈਲੀਕੌਪਟਰਾਂ , ਹਥਿਆਰਾਂ ਅਤੇ ਸੈਂਸਰਾਂ ਜਿਹੀਆਂ ਰੱਖਿਆ ਸਮੱਗਰੀਆਂ ਦੀ ਭਾਰੀ ਜ਼ਰੂਰਤ ਹੈ । ਇਹ ਲੋੜ 2025 ਤੱਕ 250 ਬਿਲੀਅਨ ਅਮਰੀਕੀ ਡਾਲਰ ਦੀ ਹੋਵੇਗੀ।
ਇਸ ਲੋੜ ਨੂੰ ਪੂਰਾ ਕਰਨ ਲਈ ਸਰਕਾਰ ਨੇ ਲਖਨਊ ਵਿੱਚ ਨਿਵੇਸ਼ਕਾਂ ਦੇ ਸਿਖਰ ਸੰਮੇਲਨ ਦੌਰਾਨ 21 ਫਰਵਰੀ , 2018 ਨੂੰ ਉੱਤਰ ਪ੍ਰਦੇਸ਼ ਵਿੱਚ ਰੱਖਿਆ ਉਦਯੋਗਿਕ ਗਲਿਆਰਾ ਸਥਾਪਿਤ ਕਰਨ ਦਾ ਐਲਾਨ ਕੀਤਾ ਸੀ ।
ਕੇਂਦਰ ਸਰਕਾਰ ਨੇ ਸ਼ੁਰੂ ਵਿੱਚ 6 ਕਲਸਟਰਾਂ ਦੀ ਪਹਿਚਾਣ ਕਰਦੇ ਹੋਏ ਗਲਿਆਰਾ ਸਥਾਪਿਤ ਕੀਤਾ ਹੈ। ਇਹ ਹਨ - ਲਖਨਊ , ਝਾਂਸੀ , ਚ੍ਰਿਤਕੂਟ , ਅਲੀਗੜ੍ਹ , ਕਾਨਪੁਰ , ਆਗਰਾ , ਜਿਨ੍ਹਾਂ ਵਿਚੋਂ ਬੁੰਦੇਲਖੰਡ ਖੇਤਰ – ਝਾਂਸੀ ਅਤੇ ਚ੍ਰਿਤਕੂਟ ਵਿੱਚ 2 ਕਲਸਟਰ ਤਿਆਰ ਕੀਤੇ ਜਾ ਰਹੇ ਹਨ । ਅਸਲ ਵਿੱਚ ਸਭ ਤੋਂ ਵੱਡਾ ਕਲਸਟਰ ਝਾਂਸੀ ਵਿੱਚ ਤਿਆਰ ਕੀਤਾ ਜਾਵੇਗਾ।
ਅਜਿਹੀ ਭੂਮੀ ਜਿਸ ‘ਤੇ ਖੇਤੀ ਨਹੀਂ ਕੀਤੀ ਗਈ ਹੈ , ਉਸ ਨੂੰ ਝਾਂਸੀ ਅਤੇ ਚ੍ਰਿਤਕੂਟ ਦੋਹਾਂ ਸਥਾਨਾਂ ‘ਤੇ ਖਰੀਦ ਲਿਆ ਗਿਆ ਹੈ । ਖੇਤਰ ਦੇ ਗ਼ਰੀਬ ਕਿਸਾਨਾਂ ਨੂੰ ਇਸ ਨਾਲ ਲਾਭ ਮਿਲੇਗਾ ।
ਕਿਸਾਨ ਉਤਪਾਦਕ ਸੰਗਠਨਾਂ  ਲਾਂਚ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਉਸੇ ਦਿਨ ਚ੍ਰਿਤਕੂਟ ਵਿੱਚ ਦੇਸ਼ ਭਰ ਦੇ 10,000 ਕਿਸਾਨ ਉਤਪਾਦਕ ਸੰਗਠਨ ਲਾਂਚ ਕਰਨਗੇ।
ਕਰੀਬ 86 % ਕਿਸਾਨ ਛੋਟੇ ਅਤੇ ਸੀਮਾਂਤ ਕਿਸਾਨ ਹਨ , ਜਿਨ੍ਹਾਂ ਦੇ ਕੋਲ ਦੇਸ਼ ਵਿੱਚ ਔਸਤਨ ਵਾਹੀਯੋਗ ਖੇਤਰ 1.1 ਹੈਕਟੇਅਰ ਤੋਂ ਵੀ ਘੱਟ ਹੈ। ਲਘੂ, ਸੀਮਾਂਤ ਅਤੇ ਭੂਮੀਹੀਣ ਕਿਸਾਨਾਂ ਨੂੰ ਖੇਤੀਬਾੜੀ ਉਤਪਾਦਨ ਵਾਲੇ ਪੜਾਅ ਦੇ ਦੌਰਾਨ ਕਾਫ਼ੀ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ। ਇਨ੍ਹਾਂ ਚੁਣੌਤੀਆਂ ਵਿੱਚ ਤਕਨੀਕੀ ਗੁਣਵੱਤਾਪੂਰਨ ਬੀਜ, ਖਾਦਾਂ ਅਤੇ ਜ਼ਰੂਰੀ ਵਿੱਤਰਾਸ਼ੀ ਸਹਿਤ ਕੀਟਨਾਸ਼ਕਾਂ ਤੱਕ ਪਹੁੰਚ ਸ਼ਾਮਲ ਹੈ। ਆਰਥਿਕ ਮਜ਼ਬੂਤੀ ਦੀ ਕਮੀ ਦੇ ਕਾਰਨ ਉਨ੍ਹਾਂ ਨੂੰ ਆਪਣੇ ਉਤਪਾਦ ਦੀ ਮਾਰਕਿਟਿੰਗ ਵਿੱਚ ਵੀ ਭਾਰੀ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ
ਕਿਸਾਨ ਉਤਪਾਦਕ ਸੰਗਠਨ ਅਜਿਹੇ ਮੁੱਦਿਆਂ ਨਾਲ ਨਿਪਟਣ ਲਈ ਉਨ੍ਹਾਂ ਨੂੰ ਸਮੂਹਿਕ ਸ਼ਕਤੀ ਦੇਣ ਲਈ ਅਜਿਹੇ ਲਘੂ , ਸੀਮਾਂਤ ਅਤੇ ਭੂਮੀਹੀਣ ਕਿਸਾਨਾਂ ਦੇ ਸਮੂਹੀਕਰਨ ਵਿੱਚ ਮਦਦ ਕਰਦੇ ਹਨ । ਐੱਫਪੀਓ ਦੇ ਮੈਂਬਰ ਟੈਕਨੋਲੋਜੀ , ਇਨਪੁਟ , ਵਿੱਤ ਅਤੇ ਬਜ਼ਾਰ ਤੱਕ ਬਿਹਤਰ ਪਹੁੰਚ ਲਈ ਸੰਗਠਨ ਵਿੱਚ ਮਿਲ ਕੇ ਆਪਣੀਆਂ ਗਤੀ ਵਿਧੀਆਂ ਦਾ ਪ੍ਰਬੰਧ ਕਰਦੇ ਹਨ ਤਾਕਿ ਉਨ੍ਹਾਂ ਦੀ ਆਮਦਨੀ ਤੇਜ਼ੀ ਨਾਲ ਵਧ ਸਕੇ।
ਹਾਲਾਂਕਿ ਕਿਸਾਨਾਂ ਦੀ ਕਮਾਈ ਦੁੱਗਣੀ ਕਰਨ  ਦੀ ਰਿਪੋਰਟ ਵਿੱਚ 2022 ਤੱਕ 7,000 ਕਿਸਾਨ ਉਤਪਾਦਕ ਸੰਗਠਨਾਂ  ਦੇ ਗਠਨ ਦੀ ਸਿਫਾਰਿਸ਼ ਕੀਤੀ ਗਈ ਹੈ, ਕੇਂਦਰ ਸਰਕਾਰ ਨੇ ਅਗਲੇ ਪੰਜ ਸਾਲ ਵਿੱਚ ਕਿਸਾਨਾਂ ਲਈ ਭਾਰੀ ਉਤਪਾਦਨ ਦੇ ਕਾਰਨ ਲਾਗਤ ਵਿੱਚ ਬੱਚਤ ਸੁਨਿਸਚਿਤ ਕਰਨ ਲਈ 10,000 ਨਵੇਂ ਕਿਸਾਨ ਉਤਪਾਦਕ ਸੰਗਠਨਾਂ  ਦਾ ਗਠਨ ਕਰਨ ਦਾ ਐਲਾਨ ਕੀਤਾ ਹੈ
ਕੇਂਦਰੀ ਬਜਟ 2020- 21 ਵਿੱਚ ਸਰਕਾਰ ਨੇ ਵੈਲਿਊ ਅਡੀਸ਼ਨ, ਮਾਰਕਿਟਿੰਗ ਅਤੇ ਨਿਰਯਾਤ ਨੂੰ ਹੁਲਾਰਾ ਦੇਣ ਲਈ ‘ਇੱਕ ਜ਼ਿਲ੍ਹਾ ਇੱਕ ਉਤਪਾਦ’ ਦੀ ਰਣਨੀਤੀ ਦੇ ਜ਼ਰੀਏ ਬਾਗਬਾਨੀ ਉਤਪਾਦ ਲਈ ਕਲਸਟਰ ਪਹੁੰਚ ਅਪਣਾਉਣ ਦਾ ਪ੍ਰਸਤਾਵ ਰੱਖਿਆ।
ਨਰੇਂਦਰ ਮੋਦੀ ਸਰਕਾਰ ਨੇ ‘ਕਿਸਾਨ ਉਤਪਾਦ ਸੰਗਠਨਾਂ ਦਾ ਗਠਨ ਅਤੇ ਪ੍ਰੋਤਸਾਹਨ ’ ਸਿਰਲੇਖ ਨਾਲ ਨਵੀਂ ਸਮਰਪਿਤ ਕੇਂਦਰੀ ਖੇਤਰ ਯੋਜਨਾ ਸ਼ੁਰੂ ਕੀਤੀ , ਜਿਸ ਵਿੱਚ 10,000 ਨਵੇਂ ਕਿਸਾਨ ਉਤਪਾਦਕ ਸੰਗਠਨ  ਗਠਿਤ ਕਰਨ ਅਤੇ ਉਨ੍ਹਾਂ ਨੂੰ ਹੁਲਾਰਾ ਦੇਣ ਲਈ ਸਪਸ਼ਟ ਰਣਨੀਤੀ ਅਤੇ ਪ੍ਰਤੀਬੱਧਤਾ ਦੇ ਨਾਲ ਸੰਸਾਧਨਾਂ ਦੀ ਵਿਵਸਥਾ ਕੀਤੀ ਗਈ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰਧਾਨ ਮੰਤਰੀ ਸਕੂਲ ਫੌਰ ਰਾਈਜ਼ਿੰਗ ਇੰਡੀਆ  ਯੋਜਨਾ ਦਾ ਐਲਾਨ ਕੀਤਾ
ਪ੍ਰਧਾਨ ਮੰਤਰੀ ਸਕੂਲ ਫੌਰ ਰਾਈਜ਼ਿੰਗ ਇੰਡੀਆ  ਯੋਜਨਾ ਤਹਿਤ ਭਾਰਤ ਵਿੱਚ 14,500 ਸਕੂਲਾਂ ਦਾ ਵਿਕਾਸ ਅਤੇ ਅੱਪਗ੍ਰੇਡੇਸ਼ਨ
ਅੱਜ, ਅਧਿਆਪਕ ਦਿਵਸ ਮੌਕੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰਧਾਨ ਮੰਤਰੀ ਸਕੂਲ ਫੌਰ ਰਾਈਜ਼ਿੰਗ ਇੰਡੀਆ  ਯੋਜਨਾ ਤਹਿਤ ਦੇਸ਼ ਭਰ ਵਿੱਚ 14,500 ਸਕੂਲਾਂ ਦੇ ਵਿਕਾਸ ਅਤੇ ਅੱਪਗ੍ਰੇਡੇਸ਼ਨ ਦਾ ਐਲਾਨ ਕੀਤਾ ਹੈ।
ਪ੍ਰਧਾਨ ਮੰਤਰੀ-ਸ਼੍ਰੀ ਸਕੂਲਾਂ ਵਿੱਚ ਸਿੱਖਿਆ ਪ੍ਰਦਾਨ ਕਰਨ ਦਾ ਇੱਕ ਆਧੁਨਿਕ, ਪਰਿਵਰਤਨਸ਼ੀਲ ਅਤੇ ਸੰਪੂਰਨ ਤਰੀਕਾ ਹੋਵੇਗਾ। ਸ਼੍ਰੀ ਮੋਦੀ ਨੇ ਕਿਹਾ ਕਿ ਉਨ੍ਹਾਂ ਨੂੰ ਭਰੋਸਾ ਹੈ ਕਿ ਰਾਸ਼ਟਰੀ ਸਿੱਖਿਆ ਨੀਤੀ  ਦੀ ਭਾਵਨਾ ਦੇ ਅਨੁਸਾਰ, ਪ੍ਰਧਾਨ ਮੰਤਰੀ-ਸ਼੍ਰੀ ਸਕੂਲ ਪੂਰੇ ਭਾਰਤ ਦੇ ਲੱਖਾਂ ਵਿਦਿਆਰਥੀਆਂ ਨੂੰ ਲਾਭ ਪਹੁੰਚਾਏਗਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
"ਅੱਜ, ਅਧਿਆਪਕ ਦਿਵਸ  'ਤੇ, ਮੈਨੂੰ ਇੱਕ ਨਵੀਂ ਪਹਿਲ ਦਾ ਐਲਾਨ ਕਰਦਿਆਂ ਖੁਸ਼ੀ ਹੋ ਰਹੀ ਹੈ - ਪ੍ਰਧਾਨ ਮੰਤਰੀ ਸਕੂਲ ਫੌਰ ਰਾਈਜ਼ਿੰਗ ਇੰਡੀਆ  ਯੋਜਨਾ ਦੇ ਤਹਿਤ ਪੂਰੇ ਭਾਰਤ ਵਿੱਚ 14,500 ਸਕੂਲਾਂ ਦਾ ਵਿਕਾਸ ਅਤੇ ਅੱਪਗ੍ਰੇਡੇਸ਼ਨ। ਇਹ ਮਾਡਲ ਸਕੂਲ ਬਣ ਜਾਣਗੇ, ਜੋ ਕਿ ਰਾਸ਼ਟਰੀ ਸਿੱਖਿਆ ਨੀਤੀ  ਦੀ ਸਮੁੱਚੀ ਭਾਵਨਾ ਨੂੰ ਸ਼ਾਮਲ ਕਰੇਗਾ।
"ਪ੍ਰਧਾਨ ਮੰਤਰੀ-ਸ੍ਰੀ ਸਕੂਲਾਂ ਵਿੱਚ ਸਿੱਖਿਆ ਪ੍ਰਦਾਨ ਕਰਨ ਦਾ ਇੱਕ ਆਧੁਨਿਕ, ਪਰਿਵਰਤਨਸ਼ੀਲ ਅਤੇ ਸੰਪੂਰਨ ਤਰੀਕਾ ਹੋਵੇਗਾ। ਇਸ ਵਿੱਚ ਖੋਜ-ਮੁਖੀ, ਗਿਆਨ-ਅਗਵਾਈ ਵਾਲੀ ਟ੍ਰੇਨਿੰਗ 'ਤੇ ਜ਼ੋਰ ਦਿੱਤਾ ਜਾਵੇਗਾ। ਨਵੀਨਤਮ ਟੈਕਨੋਲੋਜੀ, ਸਮਾਰਟ ਕਲਾਸਰੂਮ, ਖੇਡਾਂ ਅਤੇ ਆਧੁਨਿਕ ਬੁਨਿਆਦੀ ਢਾਂਚੇ 'ਤੇ ਵੀ ਵਿਸ਼ੇਸ਼ ਧਿਆਨ ਦਿੱਤਾ ਜਾਵੇਗਾ।"
"ਸਿੱਖਿਆ ਬਾਰੇ ਰਾਸ਼ਟਰੀ ਨੀਤੀ ਨੇ ਹਾਲ ਹੀ ਦੇ ਸਾਲਾਂ ਵਿੱਚ ਸਿੱਖਿਆ ਦੇ ਖੇਤਰ ਵਿੱਚ ਤਬਦੀਲੀਆਂ ਲਿਆਂਦੀਆਂ ਹਨ। ਮੈਨੂੰ ਯਕੀਨ ਹੈ ਕਿ ਰਾਸ਼ਟਰੀ ਸਿੱਖਿਆ ਨੀਤੀ ਦੀ ਭਾਵਨਾ ਦੇ ਅਨੁਸਾਰ, ਪ੍ਰਧਾਨ ਮੰਤਰੀ-ਸ਼੍ਰੀ ਸਕੂਲ ਨਾਲ ਪੂਰੇ ਭਾਰਤ ਵਿੱਚ ਲੱਖਾਂ ਵਿਦਿਆਰਥੀਆਂ ਨੂੰ ਲਾਭ ਹੋਵੇਗਾ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਰੁਣਾਚਲ ਪ੍ਰਦੇਸ਼ ਦੇ ਮੁਕਤੋ ਵਿਧਾਨ ਸਭਾ ਦੇ ਮਾਗੋ ਪਿੰਡ ਦੇ ਸੀਮਾਵਰਤੀ ਖੇਤਰਾਂ ਵਿੱਚ ਵਿਕਾਸ ਦਾ ਸੁਆਗਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅਰੁਣਾਚਲ ਪ੍ਰਦੇਸ਼ ਦੇ ਮੁਕਤੋ ਵਿਧਾਨ ਸਭਾ ਦੇ ਮਾਗੋ ਪਿੰਡ ਦੇ ਸੀਮਾਵਰਤੀ ਖੇਤਰਾਂ ਵਿੱਚ ਵਿਕਾਸ ਦਾ ਸੁਆਗਤ ਕੀਤਾ ਅਤੇ ਕਿਹਾ ਕਿ ਇਹ ਸੀਮਾਵਰਤੀ ਪਿੰਡਾਂ ਵਿੱਚ ਰਹਿਣ ਵਾਲੇ ਲੋਕਾਂ ਨੂੰ ਸਸ਼ਕਤ ਬਣਾਏਗਾ।
ਅਰੁਣਾਚਲ ਪ੍ਰਦੇਸ਼ ਦੇ ਮੁੱਖ ਮੰਤਰੀ, ਸ਼੍ਰੀ ਪੇਮਾ ਖਾਂਡੂ ਦੇ ਟਵੀਟ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਸੀਮਾਵਰਤੀ ਖੇਤਰਾਂ ਵਿੱਚ ਇੱਕ ਸੁਆਗਤਯੋਗ ਵਿਕਾਸ, ਜੋ ਸੀਮਾਵਰਤੀ ਪਿੰਡਾਂ ਵਿੱਚ ਰਹਿਣ ਵਾਲੇ ਲੋਕਾਂ ਨੂੰ ਸਸ਼ਕਤ ਬਣਾਏਗਾ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਹਤ ਸਹਾਇਤਾ ਸਬੰਧੀ ਤਾਜ਼ਾ ਜਾਣਕਾਰੀ
ਕੋਵਿਡ ਖਿ਼ਲਾਫ਼ ਲੜਾਈ ਲਈ ਅੰਤਰਰਾਸ਼ਟਰੀ ਸਹਾਇਤਾ ਨੂੰ ਲਗਾਤਾਰ ਤੇਜ਼ੀ ਨਾਲ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਵੰਡਿਆ ਅਤੇ ਭੇਜਿਆ ਜਾ ਰਿਹਾ ਹੈ
ਹੁਣ ਤੱਕ ਕਰੀਬ 11,000 ਆਕਸੀਜਨ ਕੰਸਨਟ੍ਰੇਟਰਜ਼ , ਕਰੀਬ 16,000 ਆਕਸੀਜਨ ਸਿਲੰਡਰਜ਼ , 19 ਆਕਸੀਜਨ ਜਨਰੇਸ਼ਨ ਪਲਾਂਟਸ , 8000 ਤੋਂ ਵੱਧ ਵੈਂਟੀਲੇਟਰਜ਼ /ਬੀ ਆਈ ਪੀ ਏ ਪੀ , ਕਰੀਬ 6.1 ਲੱਖ ਰੇਮਡੇਸਿਵਿਰ ਟੀਕੇ ਸਪੁਰਦ ਕੀਤੇ / ਭੇਜੇ ਜਾ ਚੁੱਕੇ ਹਨ
ਭਾਰਤ ਸਰਕਾਰ ਵੱਖ ਵੱਖ ਮੁਲਕਾਂ / ਸੰਸਥਾਵਾਂ ਤੋਂ 27 ਅਪ੍ਰੈਲ 2021 ਤੋਂ ਅੰਤਰਰਾਸ਼ਟਰੀ ਸਹਿਯੋਗ ਤਹਿਤ ਕੋਵਿਡ 19 ਰਾਹਤ ਮੈਡੀਕਲ ਪੂਰਤੀ ਪ੍ਰਾਪਤ ਕਰ ਰਹੀ ਹੈ ।
ਕੁਲ ਮਿਲਾ ਕੇ 11,325 ਆਕਸੀਜਨ ਕੰਸਨਟ੍ਰੇਟਰਜ਼, 15,801 ਆਕਸੀਜਨ ਸਿਲੰਡਰ, 19 ਆਕਸੀਜਨ ਜਨਰੇਸ਼ਨ ਪਲਾਂਟ , 8,526 ਵੈਂਟੀਲੇਟਰਜ਼ /ਬੀ ਆਈ ਪੀ ਏ ਪੀ , ਤਕਰੀਬਨ 6.1 ਲੱਖ ਰੇਮਡੇਸਿਵਿਰ ਟੀਕੇ 27 ਅਪ੍ਰੈਲ ਤੋਂ 17 ਮਈ ਤੱਕ ਸੜਕੀ ਅਤੇ ਹਵਾਈ ਰਸਤੇ ਸਪੁਰਦ ਕੀਤੇ/ ਭੇਜੇ ਗਏ ਹਨ ।
16-17 ਮਈ 2021 ਨੂੰ ਆਸਟ੍ਰੇਲੀਆ , ਗਿਲੀਡ  , ਇੰਡੋ—ਸਵਿਸ ਚੈਂਬਰ ਆਫ਼ ਕਾਮਰਸ ਤੋਂ ਪ੍ਰਾਪਤ ਹੋਈਆਂ ਮੁੱਖ ਖੇਪਾਂ ਵਿੱਚ ਹੇਠ ਲਿਖੇ ਉਪਕਰਨ ਤੇ ਹੋਰ ਵਸਤਾਂ ਸ਼ਾਮਲ ਹਨ ।
|
|
Consignments
|
|
Quantity
|
|
Ventilators/BiPAP/CPAP
|
|
1056
|
|
Remdesivir
|
|
57,893ਇਨ੍ਹਾਂ ਤੋਂ ਇਲਾਵਾ ਮਾਸਕ ਵੀ ਪ੍ਰਾਪਤ ਹੋਏ ਹਨ ।
ਡਾਕਟਰ ਮਨੀਸ਼ ਰਾਮਵਟ , ਮੈਡੀਕਲ ਸੁਪਰੀਡੈਂਟ , ਜੀ ਐੱਮ ਈ ਆਰ ਐੱਸ ਹਸਪਤਾਲ ਧਾਰਪੁਰ ਪੱਤਣ , ਗੁਜਰਾਤ , ਕੋਵਿਡ 19 ਮਰੀਜ਼ਾਂ ਲਈ ਵਿਦੇਸ਼ੀ ਸਹਾਇਤਾ ਵਜੋਂ ਪ੍ਰਾਪਤ ਕੀਤੇ ਉਪਕਰਨਾਂ ਬਾਰੇ ਬੋਲ ਰਹੇ ਹਨ ।
[DD News Twitter Link: https://twitter.com/DDNewslive/status/1394297327855104010?s=08]
ਡਾਕਟਰ ਐੱਮ ਲੀਗੋ , ਡਾਇਰੈਕਟਰ ਸਿਹਤ ਸੇਵਾਵਾਂ , ਅਰੁਣਾਚਲ ਪ੍ਰਦੇਸ਼ ਵਿੱਚ ਮਰੀਜ਼ਾਂ ਦੀ ਸਹਾਇਤਾ ਲਈ ਭਾਰਤ ਸਰਕਾਰ ਰਾਹੀਂ ਵਿਦੇਸ਼ਾਂ ਤੋਂ ਪ੍ਰਾਪਤ ਕੋਵਿਡ 19 ਉਪਕਰਨਾਂ ਅਤੇ ਸਪਲਾਈ ਲਈ ਧੰਨਵਾਦ ਪ੍ਰਗਟ ਕਰਦੇ ਹੋਏ ।
[DD News Twitter Link: https://twitter.com/DDNewslive/status/1394298469393698817?s=08]
ਸਪੇਨ ਤੋਂ ਉਡਾਣ ਨੰਬਰ ਐੱਸ ਵੀ 760 ਤਕਰੀਬਨ 1700 ਵਜੇ ਆਕਸੀਜਨ ਕੰਸਨਟ੍ਰੇਟਰਸ , ਵੈਂਟੀਲੇਟਰਸ , ਹਿਊਮੀਡੀਫਾਇਰਸ , ਆਕਸੀਜਨ ਮਾਸਕਸ , ਆਕਸੀਜਨ ਨੇਸਲਟਿਊਬ ਆਦਿ ਲੈ ਕੇ ਪਹੁੰਚੀ ।
[DD News Twitter Link: https://twitter.com/DDNewslive/status/1394285112552951808?s=08]
ਸੂਬਿਆਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਸੰਸਥਾਵਾਂ ਨੂੰ ਫੌਰੀ ਤੌਰ ਤੇ ਪ੍ਰਭਾਵੀ ਢੰਗ ਨਾਲ ਭੇਜੀਆਂ ਜਾ ਰਹੀਆਂ ਵਸਤਾਂ ਇੱਕ ਲਗਾਤਾਰ ਅਭਿਆਸ ਹੈ । ਕੇਂਦਰੀ ਸਿਹਤ ਮੰਤਰਾਲਾ ਰੋਜ਼ਾਨਾ ਅਧਾਰ ਤੇ ਸਮੁੱਚੀ ਨਿਗਰਾਨੀ ਕਰ ਰਿਹਾ ਹੈ । ਕੇਂਦਰੀ ਸਿਹਤ ਮੰਤਰਾਲੇ ਵਿੱਚ ਇੱਕ ਸਮਰਪਿਤ ਤਾਲਮੇਲ ਸੈੱਲ ਗਠਿਤ ਕੀਤਾ ਗਿਆ ਹੈ , ਜੋ ਵਿਦੇਸ਼ੀ ਕੋਵਿਡ ਰਾਹਤ ਸਮੱਗਰੀ ਜਿਵੇਂ ਗਰਾਂਟ ਅਤੇ ਦਾਨ ਦੀ ਐਲੋਕੇਸ਼ਨ ਅਤੇ ਪ੍ਰਾਪਤੀ ਲਈ ਤਾਲਮੇਲ ਕਰ ਰਿਹਾ ਹੈ । ਇਸ ਸੈੱਲ ਨੇ 26 ਅਪ੍ਰੈਲ 2021 ਤੋਂ ਕੰਮ ਕਰਨਾ ਸ਼ੁਰੂ ਕੀਤਾ ਹੈ । ਸਿਹਤ ਮੰਤਰਾਲੇ ਵੱਲੋਂ 02 ਮਈ 2021 ਤੋਂ ਇੱਕ ਸਟੈਂਡਰਡ ਆਪ੍ਰੇਟਿੰਗ ਪ੍ਰੋਸੀਜ਼ਰ ਬਣਾਇਆ ਅਤੇ ਲਾਗੂ ਕੀਤਾ ਗਿਆ ਹੈ ।
ਕੋਲਾ ਮੰਤਰਾਲਾ
ਮਹਾਨਦੀ ਕੋਇਲਾ ਰੇਲਵੇ ਲਿਮਿਟਿਡ  ਤਾਲਚੇਰ ਕੋਇਲਫੀਲਡ ਵਿੱਚ ਕੋਇਲੇ ਦੀ ਢੁਲਾਈ ਕਰੇਗਾ
ਪਾਰਾਦੀਪ ਅਤੇ ਦਾਮਰਾ ਬੰਦਰਗਾਹਾਂ ਤੱਕ ਤੇਜ਼ੀ ਨਾਲ ਕੋਇਲਾ ਆਵਾਜਾਈ ਦੀ ਸੁਵਿਧਾ ਲਈ ਰੇਲ ਕੋਰੀਡੋਰ
14 ਕਿਲੋਮੀਟਰ ਲੰਬਾ ਅੰਗੁਲ-ਬਲਰਮ ਕੋਰੀਡੋਰ 2022 ਵਿੱਚ ਚਾਲੂ ਹੋਵੇਗਾ
ਮਹਾਨਦੀ ਕੋਇਲਫੀਲਡ ਦਾ ਤਾਲਚੇਰ ਕੋਇਲਫੀਲਡ ਲਗਭਗ 52 ਬੀਟੀ ਕੋਇਲਾ ਸੰਸਾਧਨਾਂ ਦੇ ਨਾਲ ਸਭ ਤੋਂ ਵੱਡੇ ਕੋਇਲਾ ਸੰਸਾਧਨਾਂ ਵਿੱਚੋਂ ਇੱਕ ਹੈ, ਜੋ ਦੇਸ਼ ਵਿੱਚ ਕੁੱਲ ਅਨੁਮਾਨਿਤ ਕੋਇਲਾ ਸੰਸਾਧਨਾਂ ਦਾ 15% ਹੈ। ਤਾਲਚੇਰ ਕੋਇਲਫੀਲਡ ਵਿੱਚ ਉਪਲਬਧ ਸੰਸਾਧਨਾਂ ਵਿੱਚੋਂ 63 %  ਤੋਂ ਅਧਿਕ ਸੰਸਾਧਨ 300 ਮੀਟਰ ਗਹਿਰਾਈ ਤੱਕ ਹੈ, ਜੋ ਓਪਨ ਕਾਸਟ ਮਾਈਨਿੰਗ ਲਈ ਮਹੱਤਵਪੂਰਨ ਸੰਭਾਵਨਾ ਪ੍ਰਦਾਨ ਕਰਦਾ ਹੈ।
ਤਾਲਚੇਰ ਕੋਇਲਫੀਲਡ ਨੇ ਮਹਾਨਦੀ ਕੋਇਲਫੀਲਡਸ ਲਿਮਿਟਿਡ ਅਤੇ ਮਨਜ਼ੂਰ ਕੋਇਲਾ ਬਲਾਕਾਂ ਨਾਲ ਵਿੱਤ ਸਾਲ 2021-22 ਦੇ ਦੌਰਾਨ 95 ਮਿਲੀਅਨ ਟਨ  ਤੋਂ ਅਧਿਕ ਕੋਇਲੇ ਦਾ ਉਤਪਾਦਨ ਕੀਤਾ ਹੈ ਅਤੇ ਵਿੱਤੀ ਸਾਲ 2024-25 ਵਿੱਚ ਲਗਭਗ 200 ਮਿਲੀਅਨ ਟਨ ਅਤੇ ਵਿੱਤ ਸਾਲ 2030 ਤੱਕ ਲਗਭਗ 300 ਮਿਲੀਅਨ ਟਨ ਦਾ ਉਤਪਾਦਨ ਕਰਨ ਦੀ ਸੰਭਾਵਨਾ ਹੈ। ਕੁਸ਼ਲ ਕੋਇਲਾ ਨਿਕਾਸੀ ਸੁਨਿਸ਼ਚਿਤ ਕਰਨ ਲਈ ਤਾਲਚਰ ਕੋਇਲਫੀਲਡ ਅਰਥਾਤ ਐੱਮਸੀਆਰਐੱਲ  ਵਿੱਚ ਚਰਣਬੱਧ ਤਰੀਕੇ ਨਾਲ ਰੇਲ ਲਾਈਨ ਦਾ ਨਿਰਮਾਣ ਸ਼ੁਰੂ ਕੀਤਾ ਗਿਆ।
ਕੋਇਲਾ ਮੰਤਰਾਲੇ ਨੇ ਪੀਐੱਮ ਗਤੀਸ਼ਕਤੀ ਦੇ ਤਹਿਤ ਐੱਮਸੀਆਰਐੱਲ ਚਰਣ I ਅਤੇ II ਪ੍ਰੋਜੈਕਟ ਦੇ ਨਿਰਮਾਣ ਨੂੰ ਉੱਚ ਪ੍ਰਭਾਵ ਪ੍ਰੋਜੈਕਟ ਦੇ ਰੂਪ ਵਿੱਚ ਚਿੰਨ੍ਹਿਤ ਕੀਤਾ ਹੈ। ਮਹਾਨਦੀ ਕੋਇਲ ਰੇਲਵੇ ਲਿਮਿਟਿਡ  ਨੂੰ 31.08.2015 ਨੂੰ ਮਹਾਨਦੀ ਕੋਇਲਫੀਲਡ ਲਿਮਿਟਿਡ  ਦੇ 64% ਸ਼ੇਅਰ, ਇਨਕੌਨ ਦੇ 26% ਅਤੇ ਓਡੀਸ਼ਾ ਉਦਯੌਗਿਕ ਵਿਕਾਸ ਨਿਗਮ  ਦੇ 10% ਸ਼ੇਅਰ ਦੇ ਨਾਲ ਸ਼ਾਮਲ ਕੀਤਾ ਗਿਆ ਸੀ।
ਇਸ ਪ੍ਰੋਜੈਕਟ ਦੀ ਲਾਈਨ ਓਡੀਸ਼ਾ ਵਿੱਚ ਅੰਗੁਲ ਜ਼ਿਲ੍ਹੇ ਤੋਂ ਹੋ ਕੇ ਗੁਜਰਦੀ ਹੈ। ਅੰਗੁਲ ਅਤੇ ਜਰਾਪਦਾ ਭਾਰਤੀ ਰੇਲਵੇ ਨੈਟਵਰਕ ਦੇ ਮੌਜੂਦਾ ਸਟੇਸ਼ਨ ਹਨ। ਬਲਰਾਮ ਐੱਮਸੀਐੱਲ ਦੇ ਤਾਲਚੇਰ-ਬਲਰਾਮ ਪ੍ਰਾਈਵੇਟ ਸਾਈਡਿੰਗ ਵਿੱਚ ਮੌਜੂਦਾ ਲੋਡਿੰਗ ਸਟੇਸ਼ਨ ਹੈ।
14 ਕਿਲੋਮੀਟਰ ਲੰਬਾ ਐੱਮਸੀਆਰਐੱਲ ਚਰਣ-1  ਦੇ ਇਸ ਸਾਲ ਤੱਕ ਚਾਲੂ ਹੋਣ ਦੀ ਉਮੀਦ ਹੈ। ਇਹ ਰੇਲਵੇ ਲਾਈਨ ਤਾਲਚੇਰ ਕੋਇਲਫੀਲਡ ਵਿੱਚ ਐੱਮਸੀਐੱਲ ਖਦਾਨਾਂ ਤੋਂ ਕੱਢੇ ਗਏ 25 ਮਿਲੀਅਨ ਟਨ ਕੋਇਲੇ ਦੀ ਢੁਲਾਈ ਕਰੇਗੀ।
54 ਕਿਲੋਮੀਟਰ ਦੇ ਐੱਮਸੀਆਰਐੱਲ ਚਰਣ- II  ਦੇ ਦਸੰਬਰ 2025 ਤੱਕ ਚਾਲੂ ਹੋਣ ਦੀ ਉਮੀਦ ਹੈ। ਇਹ ਤਾਲਚਰ ਕੋਇਲਫੀਲਡ ਦੇ ਦੱਖਣੀ ਹਿੱਸੇ ਅਤੇ ਮੱਧ ਹਿੱਸੇ ਵਿੱਚ ਵੰਡੇ ਕੋਇਲਾ ਬਲਾਕਾਂ ਨੂੰ ਕਨੈਕਟੀਵਿਟੀ ਪ੍ਰਦਾਨ ਕਰਦਾ ਹੈ।
ਚਰਣ- II ਦਾ ਕੰਮ ਤੇਜ਼ੀ ਨਾਲ ਪ੍ਰਗਤੀ ਵੱਲ ਅਗ੍ਰਸਰ ਹੈ ਭੂਮੀ ਅਧਿਗ੍ਰਹਿਣ ਤੇ ਵਣ ਸੰਬੰਧੀ ਸਵੀਕ੍ਰਿਤੀ ਲਈ ਅਧਿਸੂਚਨਾ ਪ੍ਰਾਪਤ ਕਰ ਲਈ ਗਈ ਹੈ। ਇਹ ਰੇਲਵੇ ਲਾਈਨ ਤਾਲਚਰ ਕੋਇਲਫੀਲਡ ਵਿੱਚ ਸੀਆਈਐੱਲ ਅਤੇ ਗੈਰ-ਆਈਐੱਲ ਕੋਇਲਾ ਬਲਾਕਾਂ ਤੋਂ ਨਿਕਲਣ ਵਾਲੇ 58 ਮਿਲੀਅਨ ਟਨ ਕੋਇਲੇ ਦੀ ਢੁਆਈ ਕਰੇਗੀ।
ਇਸ ਪ੍ਰਕਾਰ ਐੱਸਸੀਆਰਐੱਲ ਰੇਲ ਕੋਰੀਡੋਰ ਤਾਲਚੇਰ ਕੋਇਲਫੀਲਡ ਤੋਂ ਕੋਇਲੇ ਦੀ ਨਿਕਾਸੀ ਵਿੱਚ ਗੇਮ ਚੇਂਜਰ ਸਾਬਿਤ ਹੋਵੇਗਾ। ਰੇਲ ਕੋਰੀਡੋਰ ਤੋਂ ਪਾਰਾਦੀਪ ਅਤੇ ਦਾਮਰਾ ਬੰਦਰਗਾਹਾਂ ਤੱਕ ਕੋਇਲੇ ਦੀ ਰੇਕ ਦੀ ਤੇਜ਼ੀ ਨਾਲ ਆਵਾਜਾਈ ਵਿੱਚ ਸੁਧਾਰ ਹੋਵੇਗਾ ਜਿਸ ਵਿੱਚ ਰੇਲ ਨੈਟਵਰਕ ਵਿੱਚ ਭੀੜਭਾੜ ਘੱਟ ਹੋਵੇਗੀ ਅਤੇ ਟ੍ਰਾਂਸਪੋਰਟ ਲਾਗਤ ਵਿੱਚ ਵੀ ਕਾਫੀ ਕਮੀ ਆਵੇਗੀ। ਰੇਲ ਨੈਟਵਰਕ ਦੀ ਤੁਲਨਾ ਵਿੱਚ ਸ਼ਿਪਿੰਗ ਮਾਰਗ ਬਹੁਤ ਸਸਤੇ ਹਨ ਅਤੇ ਦੇਸ਼ ਦੇ ਦੱਖਣੀ ਅਤੇ ਪੱਛਮੀ ਖੇਤਰ ਵਿੱਚ ਕੋਇਲੇ ਦੀ ਉਪਲਬੱਧਤਾ ਵਿੱਚ ਸੁਧਾਰ ਕਰਦੇ ਹਨ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਕ.ਰਾ.ਬੀ. ਨਿਗਮ ਹਸਪਤਾਲਾਂ ਲਈ ਕੋਵਿਡ- 19 ਸਹੂਲਤ ਡੈਸ਼ਬੋਰਡ
ਆਪਣੀ ਸਮਾਜਕ ਜ਼ਿੰਮੇਦਾਰੀ ਨੂੰ ਪੂਰਾ ਕਰਨ ਦੀ ਕੋਸ਼ਿਸ਼ ਵਿੱਚ ਕ.ਰਾ.ਬੀ. ਨਿਗਮ ਨੇ ਵਰਤਮਾਨ ਮਹਾਮਾਰੀ ਦੇ ਦੌਰਾਨ ਨਾਗਰਿਕ ਕੇਂਦਰਿਤ ਸੇਵਾਵਾਂ ’ਚ ਵਾਧਾ ਕਰਨ ਅਤੇ ਸੂਚਨਾ ਦਾ ਪ੍ਰਸਾਰ ਕਰਨ ਲਈ ਇੱਕ ਹੋਰ ਕਦਮ ਚੁੱਕਿਆ ਹੈ। ਕੋਵਿਡ ਮਰੀਜਾਂ ਦੀ ਦੇਖਭਾਲ ਲਈ ਬਿਸਤਰਿਆਂ ਦੀ ਗਿਣਤੀ ਵਿੱਚ ਵਾਧਾ ਕਰਨਾ ਸਮੇਂ ਦੀ ਮੰਗ ਹੈ। ਲਾਭਾਰਥੀਆਂ ਨੂੰ ਸਮਰਪਤ ਅਨੇਕ ਕ.ਰਾ.ਬੀ. ਸਿਹਤ ਸੁਵਿਧਾਵਾਂ ਕੋਵਿਡ-19 ਸੰਬੰਧੀ ਦੇਖਭਾਲ ਲਈ ਸਾਡੇ ਦੇਸ਼ ਦੇ ਨਾਗਰਿਕਾਂ ਲਈ ਖੋਲੀਆਂ ਗਈਆਂ ਹਨ। ਕ.ਰਾ.ਬੀ. ਨਿਗਮ ਸੰਸਥਾਨਾਂ ਵਿੱਚੋਂ ਕੁੱਝ ਕੋਵਿਡ ਰੋਗੀਆਂ ਨੂੰ ਸਮਰਪਤ ਸੇਵਾਵਾਂ ਪ੍ਰਦਾਨ ਕਰਨ ਲਈ ਤਿਆਰ ਹਨ । ਸਾਡੇ ਬਹਾਦੁਰ ਚਿਕਿਤਸਾ ਵਪਾਰੀ ਅਤੇ ਹੋਰ ਫਰੰਟਲਾਇਨ ਕਰਮਚਾਰੀ ਇਨ੍ਹਾਂ ਕ.ਰਾ.ਬੀ. ਕੋਵਿਡ ਸੰਸਥਾਨਾਂ ਵਿੱਚ ਨ ਕੇਵਲ ਜ਼ਿੰਮੇਦਾਰ ਨਾਗਰਿਕਾਂ ਦੇ ਰੂਪ ਵਿੱਚ ਸਗੋਂ ਇਸ ਆਦਰਸ਼ ਦੇ ਨਾਲ ਵੀ 24x7 ਜੀਵਨ ਰੱਖਿਅਕ ਸੇਵਾਵਾਂ ਪ੍ਰਦਾਨ ਕਰ ਰਹੇ ਹਨ ਕਿ ਮਨੁੱਖ ਜਾਤੀ ਦੀ ਸੇਵਾ ਹੀ ਰੱਬ ਦੀ ਸੇਵਾ ਹੈ ।
ਮੰਗ ਅਤੇ ਆਪੂਰਤੀ ’ਚ ਫਰਕ ਦੇ ਕਾਰਨ ਕੋਵਿਡ ਦੇਖਭਾਲ ਲਈ ਬਿਸਤਰ ਉਪਲੱਬਧ ਨਹੀਂ ਹਨ। ਜੇਕਰ ਬੈਡ ਉਪਲੱਬਧ ਹਨ ਤਾਂ ਵੀ ਜ਼ਰੂਰਤਮੰਦਾਂ ਅਤੇ ਐਮਰਜੈਂਸੀ ਹਾਲਤ ਦਾ ਸਾਹਮਣਾ ਕਰਨ ਵਾਲੇ ਲੋਕਾਂ ਨੂੰ ਸਮੇਂ ਤੇ ਰਿਅਲ ਟਾਇਮ ਜਾਣਕਾਰੀ ਆਸਾਨੀ ਨਾਲ ਨਹੀਂ ਮਿਲ ਰਹੀ ਹੈ । ਕ.ਰਾ.ਬੀ. ਨਿਗਮ ਦੀ ਆਈ.ਸੀ.ਟੀ. ਟੀਮ ਨੇ ਬਲੂ ਪਿ੍ਰੰਟ ਤਿਆਰ ਕਰਨ, ਵਿਕਸਿਤ ਕਰਨ ਅਤੇ ਡੈਸ਼ਬੋਰਡ ਨੂੰ ਰਿਕਾਰਡ ਸਮੇਂ ਵਿੱਚ ਤਿਆਰ ਕਰਨ ਲਈ ਅਥਕ ਕੋਸ਼ਿਸ਼ ਕੀਤੀ ਹੈ ਈ.ਐਸ.ਆਈ.ਸੀ. ਸਿਹਤ ਸੰਸਥਾਨਾਂ ਦੀ ਸਮਰਪਤ ਸਹੂਲਤ ਵਿੱਚ ਜ਼ਰੂਰਤਮੰਦ ਨਾਗਰਿਕਾਂ ਨੂੰ ਬਿਸਤਰ ਲੱਭਣ ’ਚ ਮਦਦ ਕੀਤੀ ਜਾ ਸਕੇ। ਪ੍ਰਤੀਭਾਗੀ ਕ.ਰਾ.ਬੀ. ਨਿਗਮ ਸਿਹਤ ਸੰਸਥਾਨ ਨਿਯਮਿਤ ਆਧਾਰ ’ਤੇ ਡੇਟਾ ਅਪਡੇਟ ਕਰ ਰਹੇ ਹਨ। ਇਸ ਡੈਸ਼ਬੋਰਡ ਦੇ ਮਾਧਿਅਮ ਰਾਹੀ ਨਾਗਰਿਕ ਪ੍ਰਦਰਸ਼ਿਤ ਕ.ਰਾ.ਬੀ. ਨਿਗਮ ਸਿਹਤ ਸੰਸਥਾਨ ਦੇ ਬਾਰੇ ਵਿੱਚ ਬੈਡਾਂ ਦੀ ਉਪਲੱਬਧਤਾ ਅਤੇ ਉੱਥੇ ਉਪਲੱਬਧ ਸੇਵਾਵਾਂ ਦੇ ਸੰਬੰਧ ਵਿੱਚ ਸੁਚੇਤ ਹੋ ਕੇ ਫ਼ੈਸਲਾ ਲੈ ਸਕਣਗੇ । ਕੋਵਿਡ ਸਹੂਲਤ ਡੈਸ਼ਬੋਰਡ ਦਾ ਲਿੰਕ https://www.esic.in/4ashboard/3ovid4ash2oard.aspx ’ਤੇ ਉਪਲੱਬਧ ਕਰਾਇਆ ਗਿਆ ਹੈ ।
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਮੱਛੀ ਕਿਸਾਨ ਉਤਪਾਦਕ ਸਸੰਥਾਵਾਂ
ਪ੍ਰਧਾਨ ਮੰਤਰੀ ਮੱਤਸਯ ਸੰਪਦਾ ਯੋਜਨਾ  ਅਧੀਨ ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲੇ  ਦਾ ਮੱਛੀ ਪਾਲਣ ਵਿਭਾਗ ਮੱਛੀ ਪਾਲਣ ਅਤੇ ਮੱਛੀ ਕਿਸਾਨਾਂ ਦੇ ਆਰਥਿਕ ਸਸ਼ਕਤੀਕਰਨ ਅਤੇ ਉਨ੍ਹਾਂ ਦੀ ਸੌਦੇਬਾਜ਼ੀ ਸ਼ਕਤੀ ਨੂੰ ਵਧਾਉਣ ਲਈ ਮੱਛੀ ਕਿਸਾਨ ਉਤਪਾਦਕ ਸੰਸਥਾਵਾਂ  ਸਥਾਪਤ ਕਰਨ ਲਈ ਵਿੱਤੀ ਸਹਾਇਤਾ ਉਪਲਬਧ ਕਰਵਾ ਰਿਹਾ ਹੈ। ਹਰੇਕ ਐੱਫਐੱਫਪੀਓਜ਼ ਨੂੰ ਪੀਐੱਮਐੱਮਐੱਸਵਾਈ ਅਧੀਨ ਮੁਹੱਈਆ ਕਰਵਾਈ ਗਈ ਵਿੱਤੀ ਸਹਾਇਤਾ ਵਿੱਚ ਮੁੱਢਲੇ ਤੌਰ ਤੇ ਉਸਦੇ ਗਠਨ ਅਤੇ ਇੰਕੁਬੇਸ਼ਨ, ਪ੍ਰਬੰਧਨ, ਇਕਵਿਟੀ ਗ੍ਰਾਂਟ ਅਤੇ ਸਿਖਲਾਈ ਅਤੇ ਹੁਨਰ ਵਿਕਾਸ ਦੀ ਲਾਗਤ ਸ਼ਾਮਲ ਹੁੰਦੀ ਹੈ I
ਭਾਰਤ ਸਰਕਾਰ ਦੇ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰਾਲੇ  ਦੇ ਸਮਾਲ ਫਾਰਮਰਜ ਐਗਰੀ ਬਿਜਨੈਸ ਕੰਜੋਰਟੀਅਮ , ਰਾਹੀਂ ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ ਨੇ ਬਿਹਾਰ, ਹਿਮਾਚਲ ਪ੍ਰਦੇਸ਼, ਆਂਧਰਾ ਪ੍ਰਦੇਸ਼ ਅਤੇ ਉੱਤਰ ਪ੍ਰਦੇਸ਼ ਰਾਜਾਂ ਵਿੱਚ ਪਾਇਲਟ ਆਧਾਰ ਤੇ 5 ਐੱਫਐੱਫਪੀਓ'ਜ਼ ਸਥਾਪਤ ਕਰਨ ਵਿੱਚ ਸਹਾਇਤਾ ਕੀਤੀ ਜੋ ਪੁਰਾਣੀ ਕੇਂਦਰੀ ਸਪਾਂਸਰਡ ਸਕੀਮ, ਨੀਲਾ ਇੰਕਲਾਬ-ਏਕੀਕ੍ਰਿਤ ਵਿਕਾਸ ਅਤੇ ਮੱਛੀ ਪਾਲਣ ਪ੍ਰਬੰਧਨ ਅਧੀਨ ਸਥਾਪਤ ਕੀਤੇ ਗਏ ਹਨ ਅਤੇ ਇਹ 5 ਐੱਫਐੱਫਪੀਓ'ਜ਼ ਪਹਿਲਾਂ ਹੀ ਰਜਿਸਟਰ ਹੋ ਚੁੱਕੇ ਹਨ। ਇਸ ਤੋਂ ਇਲਾਵਾ, ਪੀਐੱਮਐੱਮਐੱਸਵਾਈ ਅਧੀਨ, 2020-21 ਦੌਰਾਨ ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲੇ  ਦੇ ਮੱਛੀ ਪਾਲਣ ਵਿਭਾਗ ਨੇ ਨੈਸ਼ਨਲ ਕੋਆਪ੍ਰੇਟਿਵ ਵਿਕਾਸ ਕਾਰਪੋਰੇਸ਼ਨ ਦੀ 24.50 ਕਰੋੜ ਰੁਪਏ ਦੀ ਲਾਗਤ ਨਾਲ 50 ਐੱਫਐਫਪੀਉ'ਜ਼ ਸਥਾਪਤ ਕਰਨ ਦੀ ਤਜਬੀਜ਼ ਨੂੰ ਪ੍ਰਵਾਨਗੀ ਦਿੱਤੀ ਹੈ। ਇਸ ਤੋਂ ਇਲਾਵਾ, 2020-21 ਦੌਰਾਨ ਰਾਸ਼ਟਰੀ ਮੱਛੀ ਪਾਲਣ ਵਿਕਾਸ ਬੋਰਡ  ਨੂੰ 10 ਕਰੋੜ ਰੁਪਏ ਦੀ ਕੁੱਲ ਲਾਗਤ ਵਾਲੇ 22 ਐੱਫਐੱਫਪੀਓ'ਜ ਸਥਾਪਤ ਕਰਨ ਦੀ ਤਜਬੀਜ਼ ਨੂੰ ਵੀ ਪ੍ਰਵਾਨਗੀ ਦਿੱਤੀ ਗਈ ਹੈ।
ਇਹ ਜਾਣਕਾਰੀ ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰੀ ਸ਼੍ਰੀ ਪਰਸ਼ੋਤਮ ਰੁਪਾਲਾ ਨੇ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
-------------------
ਐਮ ਵੀ/ਐਮ ਜੀ
(Visitor Counter : 104
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਕੇਂਦਰੀ ਰਾਜ ਮੰਤਰੀ ਡਾ. ਐੱਲ. ਮੁਰੂਗਨ ਨੇ ਕਿਹਾ ਕਿ ਕੇਂਦਰ ਸਰਕਾਰ ਫਿਲਮ ਉਦਯੋਗ ਵਿੱਚ ਈਜ਼ ਆਵ੍ ਡੂਇੰਗ ਬਿਜ਼ਨਸ ਲਿਆਉਣ ਦੇ ਲਈ ਪ੍ਰਤੀਬੱਧ ਹੈ
ਮੰਤਰੀ ਨੇ ਕਿਹਾ ਕਿ ਵਿਸ਼ਵ ਪੱਧਰੀ ਐਜੂਕੇਸ਼ਨ ਇੰਸਟੀਟਿਊਟ ਫਾਰ ਐਨੀਮੇਸ਼ਨ ਐਂਡ ਵੀਐੱਫਐਕਸ ਦੀ ਸਥਾਪਨਾ ਕੀਤੀ ਜਾਵੇਗੀ
ਸੂਚਨਾ ਤੇ ਪ੍ਰਸਾਰਣ ਲਈ ਕੇਂਦਰੀ ਰਾਜ ਮੰਤਰੀ, ਡਾ. ਐੱਲ ਮੁਰੂਗਨ ਨੇ ਕਿਹਾ ਕਿ ਕੇਂਦਰ ਸਰਕਾਰ ਫਿਲਮ ਉਦਯੋਗ ਵਿੱਚ ਈਜ਼ ਆਵ੍ ਡੂਇੰਗ ਬਿਜ਼ਨਸ ਲਿਆਉਣ ਦੇ ਲਈ ਪ੍ਰਤੀਬੱਧ ਹੈ। ਉਨ੍ਹਾਂ ਨੇ ਅੱਜ ਚੇਨਈ ਵਿਖੇ ਸਾਊਥ ਇੰਡੀਅਨ ਫਿਲਮ ਚੈਂਬਰ ਆਵ੍ ਕਮਰਸ ਦੇ ਅਧਿਕਾਰੀਆਂ ਨਾਲ ਆਪਣੀ ਮੀਟਿੰਗ ਦੌਰਾਨ ਇਹ ਗੱਲ ਕਹੀ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਨੇ ਇੱਕ ਪੋਰਟਲ ਲਾਂਚ ਕੀਤਾ ਹੈ ਜਿੱਥੇ ਕੋਈ ਵੀ ਵਿਭਿੰਨ ਵਿਭਾਗਾਂ ਤੋਂ ਸ਼ੂਟਿੰਗ ਕਰਨ ਦੀ ਮਨਜ਼ੂਰੀ ਲਈ ਅਰਜ਼ੀ ਦੇ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਸ ਨਾਲ ਨਿਰਮਾਤਾ ਭਾਰਤ ਵਿੱਚ ਕਿਤੇ ਵੀ ਸ਼ੂਟਿੰਗ ਕਰਨ ਦੀ ਔਨਲਾਈਨ ਮਨਜ਼ੂਰੀ ਪ੍ਰਾਪਤ ਕਰ ਸਕਣਗੇ, ਇਸ ਤਰ੍ਹਾਂ ਈਜ਼ ਆਵ੍ ਡੂਇੰਗ ਬਿਜ਼ਨਸ ਨੂੰ ਸੁਨਿਸ਼ਚਿਤ ਕੀਤਾ ਸਕੇਗਾ।
ਉਨ੍ਹਾਂ ਨੇ ਕਿਹਾ ਕਿ ਆਈਆਈਟੀ, ਮੁੰਬਈ ਦੇ ਨਾਲ ਐਨੀਮੇਸ਼ਨ ਅਤੇ ਵੀਐੱਫਐਕਸ ਲਈ ਇੱਕ ਵਿਸ਼ਵ ਪੱਧਰੀ ਸਿੱਖਿਆ ਸੰਸਥਾਨ ਸਥਾਪਤ ਕਰਨ ਲਈ ਇੱਕ ਸਮਝੌਤਾ ਸਹੀਬੱਧ ਕੀਤਾ ਗਿਆ ਹੈ।
ਸਮਾਗਮ ਦੌਰਾਨ ਵਿਭਿੰਨ ਫਿਲਮ ਵਪਾਰ ਐਸੋਸੀਏਸ਼ਨਾਂ ਦੇ ਨੁਮਾਇੰਦੇ ਮੌਜੂਦ ਸਨ ਅਤੇ ਉਨ੍ਹਾਂ ਨੇ ਫਿਲਮ ਉਦਯੋਗ ਦੀਆਂ ਵਿਭਿੰਨ ਬੇਨਤੀਆਂ ਅਤੇ ਮੰਗਾਂ ਬਾਰੇ ਮੰਗ ਪੱਤਰ ਦਿੱਤਾ। ਕੋਵਿਡ ਕਾਰਨ ਫਿਲਮ ਉਦਯੋਗ ਨੂੰ ਦਰਪੇਸ਼ ਹੋਈਆਂ ਸਮੱਸਿਆਵਾਂ, ਪਸ਼ੂ ਭਲਾਈ ਬੋਰਡ ਪ੍ਰਮਾਣੀਕਰਣ, ਗੋਪਨੀਯਤਾ ਦੇ ਮੁੱਦੇ, ਫਿਲਮ ਦੀ ਸ਼ੂਟਿੰਗ ਲਈ ਸਿੰਗਲ ਵਿੰਡੋ ਕਲੀਅਰੈਂਸ, ਫਿਲਮਾਂ ’ਤੇ ਦੋਹਰਾ ਟੈਕਸ ਜਿਹੇ ਮੁੱਦੇ ਮੰਗ ਪੱਤਰ ਵਿੱਚ ਸ਼ਾਮਲ ਸਨ। ਉਨ੍ਹਾਂ ਨੇ ਪਸ਼ੂ ਭਲਾਈ ਬੋਰਡ ਦੀ ਇਕਾਈ ਨੂੰ ਖੇਤਰੀ ਸੈਂਸਰ ਬੋਰਡ ਦਫ਼ਤਰਾਂ ਵਿੱਚ ਮੌਜੂਦ ਰਹਿਣ ਦੀ ਬੇਨਤੀ ਵੀ ਕੀਤੀ।
ਫਿਲਮ ਉਦਯੋਗ ਦੇ ਹੋਰ ਮੈਂਬਰਾਂ ਨੂੰ ਸੈਂਸਰ ਬੋਰਡ ਵਿੱਚ ਸ਼ਾਮਲ ਕਰਨਾ, ਸੈਂਸਰ ਬੋਰਡ ਟ੍ਰਿਬਿਊਨਲ ਬਣਾਉਣਾ ਅਤੇ ਉਨ੍ਹਾਂ ਪ੍ਰਸਿੱਧ ਫਿਲਮਾਂ ਦਾ ਪ੍ਰਸਾਰਣ ਕਰਨਾ ਜਿਨ੍ਹਾਂ ਨੂੰ ਦੂਰਦਰਸ਼ਨ ਦੁਆਰਾ ਫਿਲਮ ਫੇਅਰ ਅਵਾਰਡਾਂ ਲਈ ਚੁਣਿਆ ਗਿਆ ਸੀ, ਮੰਤਰੀ ਨੂੰ ਪੇਸ਼ ਕੀਤੀਆਂ ਗਈਆਂ ਬਾਕੀ ਬੇਨਤੀਆਂ ਸਨ।
ਵਿਭਿੰਨ ਐਸੋਸੀਏਸ਼ਨਾਂ ਦੇ ਲੀਡਰਾਂ ਦੁਆਰਾ ਮੰਗ ਪੱਤਰ ਅਤੇ ਬੇਨਤੀਆਂ ਪ੍ਰਾਪਤ ਕਰਨ ਤੋਂ ਬਾਅਦ, ਮੰਤਰੀ ਨੇ ਭਰੋਸਾ ਦਿੱਤਾ ਕਿ ਸਰਕਾਰ ਫਿਲਮ ਉਦਯੋਗ ਦੀਆਂ ਸ਼ਿਕਾਇਤਾਂ ਦੇ ਨਿਪਟਾਰੇ ਲਈ ਹਰ ਸੰਭਵ ਪ੍ਰਯਤਨ ਕਰੇਗੀ। ਉਨ੍ਹਾਂ ਨੇ ਕਿਹਾ ਕਿ ਦੱਖਣੀ ਭਾਰਤੀ ਫਿਲਮ ਉਦਯੋਗ ਦਾ ਮੱਕਾ ਮੰਨੇ ਜਾਂਦੇ ਐੱਸਆਈਐੱਫਸੀਸੀ ਵਿਖੇ ਵਿਭਿੰਨ ਐਸੋਸੀਏਸ਼ਨਾਂ ਦੇ ਨੁਮਾਇੰਦਿਆਂ ਨੂੰ ਮਿਲਣਾ ਮਾਣ ਵਾਲੀ ਗੱਲ ਹੈ। ਮੰਤਰੀ ਜੀ ਨੇ ਸਾਰੇ ਮੈਂਬਰਾਂ ਨੂੰ ਵਿਚਾਰਾਂ ਦੇ ਅਦਾਨ-ਪ੍ਰਦਾਨ ਲਈ ਆਗਾਮੀ ਗੋਆ ਫਿਲਮ ਫੈਸਟੀਵਲ ਵਿੱਚ ਸ਼ਾਮਲ ਹੋਣ ਦੀ ਬੇਨਤੀ ਵੀ ਕੀਤੀ।